Okwagala kwa Katonda Kutusobozesa Okufuna Obulamu Obutaggwaawo—Yokaana 3:16\nBISOME MU Afrikaans Albanian Amharic Armenian Aymara Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Luswayiri Luwalabu Macedonian Malagasy Maltese Maya Mongolian Nepali Norwegian Nyaneka Nzema Oromo Ossetian Papiamento (Aruba) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Venda Vietnamese Wayuunaiki Xhosa Yoruba Zande Zulu\nOmanyi Katonda Kye Yakukolera?\nEkyo kye kimu ku byawandiikibwa ebiri mu Bayibuli ebimanyiddwa ennyo era abantu bye basinga okujuliza. Kigambibwa nti ekyawandiikibwa ekyo “kye kisinga okulaga engeri Katonda gy’ayagalamu abantu era n’engeri gye bayinza okufunamu obulokozi.” Eyo ye nsonga lwaki mu nsi ezimu ekyawandiikibwa ekyo, “Yokaana 3:16,” oba ebigambo ebikirimu bitimbibwa mu bifo ebya lukale, ku bidduka, ku bisenge, ne mu bifo ebirala.\nAbo abatimba ekyawandiikibwa ekyo balina okuba nga bakkiriza nti okwagala Katonda kwe yabalaga kujja kubasobozesa okufuna obulamu obutaggwaawo. Ggwe olina ndowooza ki ku nsonga eyo? Omanyi Katonda kye yakola ekiraga nti akwagala?\n“KATONDA YAYAGALA NNYO ENSI”\nAbantu bangi bakkiriza nti Katonda ye yatutonda era nti ye yatonda eggulu, ensi, n’ebintu ebirala byonna. Engeri ebintu ebiramu gye byakolebwamu yeewuunyisa nnyo ne kiba nti wateekwa okubaawo Omutonzi ow’amagezi eyabitonda. Buli lunaku, abantu bangi beebaza Katonda olw’obulamu bwe balina. Ate era bakimanyi nti okusobola okuba abalamu n’okunyumirwa obulamu, Katonda y’alina okubawa byonna bye beetaaga, gamba ng’empewo, amazzi, emmere, n’ebintu ebirala.\nTusaanidde okwebaza Katonda olw’ebintu ebyo, olw’okuba ye yatutonda era y’atubeesaawo. (Zabbuli 104:10-28; 145:15, 16; Ebikolwa 4:24) Bwe tufumiitiriza ku bintu byonna Katonda by’atukolera okusobola okuba abalamu, tukiraba nti ddala atwagala. Omutume Pawulo yawandiika nti: “[Katonda] y’awa abantu bonna obulamu, omukka gwe bassa, n’ebintu byonna.”—Ebikolwa 17:25, 28.\nNaye Katonda takoma ku kukola ku byetaago byaffe eby’omubiri, naye era atukolera n’ebintu ebirala bingi. Yatutonda nga tuli ba njawulo ku bisolo; nga tusobola okuyiga ebimukwatako n’okuba n’enkolagana ennungi naye. (Matayo 5:3) N’olwekyo, abantu abakola Katonda by’ayagala basobola okufuuka “abaana” ba Katonda.—Abaruumi 8:19-21.\nYokaana 3:16 era walaga nti Katonda yatwagala nnyo n’atuuka n’okutuma Omwana we ku nsi atuyigirize ebimukwatako era atufiiririre. Kyokka abantu bangi tebamanyi nsonga lwaki Yesu yalina okufa era tebamanyi ngeri okufa kwe gye kwolekamu okwagala kwa Katonda. Ka tulabe engeri Bayibuli gy’etuyambamu okutegeera ensonga ezo.\n‘YAWAAYO OMWANA WE EYAZAALIBWA OMU YEKKA’\nAbantu bonna balwala, bakaddiwa, era bafa. Naye ekyo si kye kyali ekigendererwa kya Yakuwa Katonda. Yatonda abantu abaasooka nga ba kubeera ku nsi emirembe gyonna. Naye okusobola okubeera abalamu emirembe gyonna, baalina okumugondera. Katonda yabagamba nti bwe bandimujeemedde, bandifudde. (Olubereberye 2:17) Eky’ennaku, omuntu eyasooka yajeemera Katonda bw’atyo n’afa, era ekyo kyaviirako abantu bonna okutandika okufa. Omutume Pawulo yawandiika nti: “Okuyitira mu muntu omu ekibi kyayingira mu nsi, okufa ne kuyitira mu kibi, bwe kityo okufa ne kubuna ku bantu bonna kubanga bonna baayonoona.”—Abaruumi 5:12.\nNaye, Katonda mwenkanya. (Zabbuli 37:28) Wadde nga teyabuusa maaso ekibi omuntu eyasooka kye yakola mu bugenderevu, akoze enteekateeka ey’okuggyawo okubonaabona n’okufa ebyajjawo olw’obujeemu bw’omuntu omu. Yakuwa yakolera ku musingi ogw’obwenkanya ogugamba nti “obulamu olw’obulamu” bw’atyo n’akola enteekateeka eyandisobozesezza abantu abawulize okufuna obulamu obutaggwaawo. (Okuva 21:23) Kati olwo, kyandisobose kitya abantu okufuna obulamu obutuukiridde? Kyali kyetaagisa omuntu omulala okuwaayo obulamu obutuukiridde nga Adamu bwe yalina.\nYesu yajja ku nsi n’awaayo obulamu bwe okusobola okununula abantu okuva mu kibi n’okufa\nEkyo kitegeeza nti tewali n’omu ku bantu abatatuukiridde eyali asobola okuwaayo obulamu obwo. Yesu yekka ye yali asobola okukikola. (Zabbuli 49:6-9) Olw’okuba teyasikira kibi, Yesu yali atuukiridde nga Adamu bwe yali nga tannayonoona. Yesu yawaayo obulamu bwe okununula abantu okuva mu buddu bw’ekibi. Bwe kityo, yasobozesa abantu bonna okuba n’essuubi ery’okufuna obulamu obutuukiridde ng’obwo Adamu ne Kaawa bwe baalina. (Abaruumi 3:23, 24; 6:23) Waliwo ekintu kyonna kye twetaaga okukola okusobola okuganyulwa mu kwagala okwo okw’ensusso Katonda kwe yatulaga?\n“BULI MUNTU YENNA AMUKKIRIRIZAAMU”\nYokaana 3:16, era wagamba nti “buli muntu yenna amukkiririzaamu aleme okuzikirira naye afune obulamu obutaggwaawo.” Ekyo kitegeeza nti bwe tuba ‘ab’okufuna obulamu obutaggwaawo,’ waliwo kye tulina okukola. Tulina okukkiririza mu Yesu n’okumugondera.\nNaye oyinza okwebuuza nti: ‘Lwaki kyetaagisa okumugondera? Yesu teyagamba nti “buli muntu yenna amukkiririzaamu” ajja kufuna obulamu obutaggwaawo?’ Kituufu nti okuba n’okukkiriza kikulu nnyo. Naye, okukkiriza okwogerwako mu Bayibuli si kukkiriza bukkiriza nti Yesu waali. Oyo akkiririza mu Yesu alina n’okukola ebyo Yesu bye yayigiriza. Bw’aba tabikola, okukkiriza kwe kuba tekugasa. Bayibuli egamba nti: “Okukkiriza okutaliiko bikolwa kuba kufu.” (Yakobo 2:26) Mu ngeri endala, tuyinza okugamba nti omuntu akkiririza mu Yesu y’oyo akola ebyo Yesu bye yayigiriza, mu mbeera zonna ez’obulamu bwe.\nOmutume Pawulo yakinnyonnyola mu ngeri eno: “Okwagala kwa Kristo kutusindiikiriza, kubanga tutegedde nti omuntu omu [Yesu] yafiiririra bonna . . . era yafiiririra bonna, abo abalamu baleme okuba abalamu nate ku lwabwe, wabula ku lw’oyo eyabafiiririra era n’azuukira.” (2 Abakkolinso 5:14, 15) Okusobola okulaga nti tusiima ekyo Yesu kye yatukolera, tulina okukola enkyukakyuka mu bulamu bwaffe; nga tetwefaako ffekka, wabula nga tulowooza ne ku oyo eyatufiiririra. Ekyo kitegeeza nti tulina okukulembeza ebyo Yesu bye yayigiriza. Ekyo okusobola okukikola, tusaanidde okukakasa nti ebyo bye tutwala ng’ebikulu, n’ebintu ebirala byonna bye tukola bituukagana n’ebyo Yesu bye yayigiriza. Abo abakkiririza mu Yesu era ne bakola bye yayigiriza banaafuna mpeera ki?\n“ALEME OKUZIKIRIRA NAYE AFUNE OBULAMU OBUTAGGWAAWO”\nEkitundu ekisembayo ekya Yokaana 3:16 kitulaga ekyo Katonda ky’asuubizza abo abakkiririza mu kinunulo kya Yesu era abakola Katonda by’ayagala. Katonda asuubizza nti abantu abo ‘tebajja kuzikirira naye bajja kufuna obulamu obutaggwaawo.’ Naye obulamu obwo banaabufunira wa?\nAbamu ku bo Yesu yabasuubiza nti bajja kugenda mu ggulu. Yagamba abayigirizwa be abeesigwa nti yali agenda kubateekerateekera ekifo mu ggulu basobole okufugira awamu naye. (Yokaana 14:2, 3; Abafiripi 3:20, 21) Abo abazuukizibwa okugenda mu ggulu “baliba bakabona ba Katonda era ba Kristo, era balifugira wamu naye nga bakabaka okumala emyaka lukumi.”—Okubikkulirwa 20:6.\nAbagoberezi ba Kristo abajja okufuna enkizo eyo batono. Mu butuufu, Yesu yagamba nti: “Temutya mmwe ekisibo ekitono, kubanga Kitammwe yasiima okubawa obwakabaka.” (Lukka 12:32) Bantu bameka abali mu ‘kisibo ekyo ekitono’? Okubikkulirwa 14:1, 4 wagamba nti: “Ne ndaba era laba! Omwana gw’Endiga [Yesu Kristo] ng’ayimiridde ku Lusozi Sayuuni [mu ggulu], ng’ali wamu n’emitwalo kkumi n’ena mu enkumi nnya, ng’erinnya lye n’erya Kitaawe gawandiikiddwa ku byenyi byabwe. . . . Baagulibwa okuva mu bantu okuba ebibala ebibereberye eri Katonda n’Omwana gw’Endiga.” Bwe tulowooza ku buwumbi n’obuwumbi bw’abantu abaakabeera ku nsi, abantu abo 144,000 ddala ‘kisibo kitono.’ Nga bwe tulabye, abantu abo bajja kuba bakabaka. Kati olwo, banaafuga baani?\nYesu yayogera ku bantu abalala abamukkiririzaamu abajja okuganyulwa mu Bwakabaka obw’omu ggulu. Mu Yokaana 10:16, Yesu yagamba nti: “Nnina endiga endala ezitali za mu kisibo kino; nazo nnina okuzireeta era zijja kuwulira eddoboozi lyange, zonna zifuuke ekisibo kimu, wansi w’omusumba omu.” Abo abayitibwa “endiga” bajja kufuna obulamu obutaggwaawo wano ku nsi, era ng’obwo bwe bulamu Adamu ne Kaawa bwe baalimu nga tebannayonoona. Tukakasa tutya nti abantu abo bajja kubeera wano ku nsi?\nEmirundi mingi, Bayibuli eyogera ku lusuku lwa Katonda olujja okubeera wano ku nsi. Okukakasa kino, tukusaba obikkule Bayibuli yo osome ebyawandiikibwa bino: Zabbuli 37:9-11; 46:8, 9; 72:7, 8, 16; Isaaya 35:5, 6; 65:21-23; Matayo 5:5; Yokaana 5:28, 29; Okubikkulirwa 21:4. Ebyawandiikibwa ebyo biraga nti entalo, enjala, endwadde, n’okufa, bijja kuggwaawo. Ate era biraga nti ekiseera kijja kutuuka abantu abalungi babe nga basobola okwezimbira ennyumba ezaabwe, okubeera n’ennimiro ezaabwe, n’okuzaala abaana ng’ensi erimu mirembe gyokka. * Tekikusanyusa okukimanya nti Katonda atusubizza ebintu ebyo? Beera mukakafu nti ebisuubizo ebyo bijja kutuukirira.\nKATONDA ATUKOLEDDE EBINTU BINGI\nBw’ofumiitiriza ku bintu Katonda by’akukoledde, ne by’akoledde abantu bonna okutwalira awamu, kyeyoleka kaati nti atukoledde ebintu ebirungi bingi nnyo. Tulina amagezi, tuli balamu, era atuwa ebintu byonna bye twetaaga okusobola okuba abalamu. N’ekisinga obukulu, Katonda yawaayo omwana we Yesu, eyatufiiririra tusobole okufuna obulamu obutaggwaawo, nga bwe tulabye mu Yokaana 3:16.\nLowooza ku ssanyu ly’ojja okuba nalyo ng’ofunye obulamu obutaggwaawo mu nsi omutali ntalo, njala, kulwala, wadde okufa! Kyokka, bw’oba oyagala okufuna obulamu obwo osaanidde okukola Katonda by’ayagala. Kati weebuuze, Nkola Katonda by’ayagala?\n^ lup. 24 Okumanya ebisingawo ebikwata ku bisuubizo ebyo, laba essuula 3 mu katabo Kiki Ddala Baibuli Ky’Eyigiriza? akaakubibwa Abajulirwa ba Yakuwa.


Bukedde Online - Kadaga bamututte mu kkooti: Bamulanga kubba bululu n’okugulirira abalonzi\nKadaga bamututte mu kkooti: Bamulanga kubba bululu n’okugulirira abalonzi\nAsimye kaabuyonjo mu mulyango gw’ekkanisa...\nAbaggyamu embuto beeyongedde e Iganga\nOlugendo lwa Rebecca Alitwala Kadaga okulayizibwa ku ky’Omubabaka wa Kamuli n’obwasipiika luzzeemu omukoosi, gwe yavuganya naye mu kalulu, Deborah Mwesigwa Mugerwa bw’amuttutte mu Kkooti. Amulanga kubba bululu n’okugulirira abalonzi.\nKadaga (ku kkono) ne Mwesigwa lwe baatongoza kampeyini awamu e Kamuli.\nNg’ayita mu balooya be aba Katabalwa & Co Advocates ab’e Kampala, omusango yagututte mu Kkooti Enkulu e Jinja nga guli ku fayiro nnamba 015/2016 .\nMwesigwa eyaliko omukozi mu kitongole ky’emisolo ekya URA yafuna obululu 24,074 , Kadaga n’afuna 91,853 ate owa FDC, Sarah Namwase Muntu n’afuna obululu 7,258.\nWabula Mwesigwa agamba nti mu kalulu mw’alimu ebirumira era ayagala kkooti emusazeemu.\nMu mpaaba, agamba nti Kadaga yagulirira abalonzi n’essente enkalu kwe yagatta n’okusima Naikondo ku byalo ebitali bimu, wakati mu ku bafalaasira nti bamulabiranga ddala.\nBino byonna agamba abirina ne ku butambi. Kuno nti Kadaga yagattako n’okugabira abalunzi emmere y’ebisolo n’okukozesa olulimi oluvuma bwe yasinziiranga mu nkuhhaana ze n’ategeeza abantu nti (Mwesigwa) talina na maka yali apangisa loogi mwe yavanga okuyigga akalulu.\nBino Mwesigwa agamba byamuvvoola abantu ne bamuggyamu obwesige ng’ate nzaalwa ku kyalo Nawansaso mu ggombolola y’e Kitayunjwa nga kitaawe ye omugenzi Rev Benfansi Kirogoola gy’agalamidde.\nAyagala Kadaga era amenyeewo ne bye yayogera nti okuva mu URA b’agoba mugobe ng’abuzizza ssente.\nKadaga teyasobose kufunika ku ssimu wabula eyakulira kampeyini ze, John Peter Batala yategeezezza nti empaaba baagifunye era bagumu era bagwetegekedde.\nDP etaamye ku bya 'Togikwatako': Etaddewo eggye eryayo


Ensong Z'ebyobwa Katonda\nEnsong Z'ebyobwa Katonda (3)\nOkuva ku John Dimos\nBikyusibwa Fr. Mbalire Emmanuel\n1. EBIKWATA KU KWETTA\nOkwetta kyekibi ekisinga yo era nga kyanjawulo nnyo kubika by’ettemu ery’emirundi gyonna. Oyo yena ey’etta alina obusobozi singa abeera akyagadde, ebiseera ebisinga akyejusa. Oyo atta mukulowooza oba ebiseera ebisinga mubikolwa, atemulwa ebiseera ebisinga abeera n’obusobozi oba amaanyi okutaasa obulamu bwe nga akozesa ebikolwa oba ebigambo.\nNaye eyetta olwokuba ye yenyini ye mutemu eri obulamu bwe, tabeera nga oyo atiddwa. Kati singa tutandika okubuuza lwaki omuntu yetta, ekituufu kir nti waliwo ensonga nyingi era ne mbeera ez’enjawulo. Omuntu asobola okwetta , nga asinziira kubutakwatagana oba okusoberwa mu mukwano, ebyenfuna ebitali mumbeera ntelevu gyali, obulwadde bwobwongo , ate abalala nga tebaagala kubikula byama bya gwanga oba ensi ye, ate omulala ayinza okusalawo okufa olwokuba tawakitiibwa oba okufaayo ku kiki Katonda kyayinza okukola oluvanyuma lwokufa okwembereera ez’enjawulo nga ezogedwako awo waggulu . Kubitayogeddwako, oyo yekka yabimanyi.\nEkituufu kiri nti Katonda nga omulamuzi talisalira muntu yenna mu bukyamu naye ate buli kyasala kibeera kituufu era kyansonga. O muntu takirizibwa kusa nkomerero ku bulamu bwe kubanga sibubwe naye Katonda. Okwetta kireetebwa obweralikirivu obuyitiridde oba omuntu okulekebwa wo yeka bwatyo nga tafiibwako banne, So nga ye mwoyo mutukirivu talekerera muntu yenna era nga abuddabuda buli yenna ali mubwetaavu.\n2. KYABWA KATONDA OKUGATTA EKIBI KYOBULUMI NE MYOYO EMIBI?.\nNedda, nga bwetunalaba gyebujja, embonabona yekibi era ekibi okutwaliza awamu, kyetuyita empisa embi . naye nga ekibi ekyo kiri wansi wa kupimibwa kwekugamba nti tekizitowa so nga ate ye Setaani ali waggulu w’ebibi byonna era azitowa nnyo mu mbeera ye embi. Kwekugamba nti waliwo okukemebwa kwomwoyo. Naye bwetugamba nti kwekubona bona , okugeza ENDOWOOZA OKULOWOOLEREZA, gumu kumyoyo emibi oba Demoni, mumbeera eyo, obutonde obulwadde, omuntu abulina ayinza okugamba nti Setani taliyo, naye ye fulira mubifaananyi byabalala oba okweyolekera mubalala ekibi, mungeri oba embonabona enondobe mu eyoleka obutonde obulwadde.\nNga tuleka omutawange oba ekizibu ekyo n’olwekyo, kyandibadde kirungi nolwekyo okugamba nti okubonabona kw’e kibi kwazaliba lwa Setani naye ssi ye Setani yenyini. Okubonabona oba okulumwa kusangibwa mu mutima gwa muntu.\nSinga tugamba nti oyo ye Setaani, kati omu ayinza okugamba nti buli muntu alina Setaani mu mundaye. Ate omubwaba alinawo okulumwa okutono, era omulala ajja kugamba nti oyo alina Setaani mundaye. Therefore Setaani n’okubonabona tebiyinza kugatibwa. Kaakati okuzikibwa kwe kigambo sing’o muntu akola okugatta byombi, Tofaayo, Oyo yenyini amanyi kiki kyayoger\n3. Okuzaalibwa kw’omuntu okwokubiri tekubeerawo na mukolo gumu oba ekikolwa mu kiseera kyenyini ekigere, N’olwekyo okuva awo nokweyongerayo naba nga ayitibwa azaalidwa ogwokubiri oba omulokole, nga bwekiri kwabatiziddwa bwayitibwa omubatize.\nOkuzaalibwaokwokubiri yenk yuukakyuuka y’omukiriza okuva kumuntu ow’omubiri okudda mu muntu ow’omwoyo, Nga tusinziira ku bigambo by’omutume Pawulo,<>( aba Korinso 3:1-2).\nOkuzaalibwa okwokubiri ye mbeera omukiriza mwava, bwaba ye kenyini taziyizza mwoyo mutukirivu okukolera muye era n’okumukyuusa, era nyongera okuwagira ebigambo by’mutume Pawulo, <<Temubanga nakweyawulamu kwalubeerera>>.


'Ekyasse Ziggy Wine Butamira Ddagala Lye Ng'asiibuddwa' - Andrew Mwenda - Radio Simba - Ennene\n‘Ekyasse Ziggy Wine butamira ddagala lye ng’asiibuddwa’ – Andrew Mwenda\nAndrew M. Mwenda yavuddeyo ku mukutu nategeeza nti:\n“Olunaku olwaleero nakyalidde eddwaliro ly’e Mulago okufuna ebituufu ku nfa ya Ziggy Wine. Yatuusibwa mu ddwaliro ku ssaawa ssatu n’ekitundu ez’ekiro nga 21-July, nga yaleetebwa abazira kisa nga alina ebiwundu ku mutwe nga engalo ze olw’okuna n’okutaano ku mukono ogwaddyo zimenyese. Eddwaliro balitegeeza nti yali agudde okuva ku piki piki era yali tamanyiddwa bwatyo naweebwa erinnya ‘Zulu’.\nEky’omukisa omusawo w’ebinywa Dr. Muhumuza yeyamujanjaba nantegeeza nti nga 24 ab’oluganda lwe bajja nebamuzuula. Yatereera era nasiibulwa nga 25.\nWabula bweyasiibulwa, teyamira ddagala lye nga bweyalina okulimira ebinywa nebiddamu okwesiba (Convulsion) era nabeera bubi, yatwalibwa mu ddwaliro nga 31. Wabula basooka kumutwala mu ddwaliro e Nsambya nebalimba nti yali atulugunyiziddwa. E Nsambya babasindika Mulago, nayo gyebalimbira nti bamutulugunyizza. E Mulago bawandiika ekigambo ‘Query’ ku file eyamuyingiza mu ddwaliro omulundi ogw’okubiri.\nObuzibu obwatuukawo olw’okuba Ziggy teyamira ddagala lye bulungi bweyasiibulwa kyekyamuviiriddeko okufa. Omusawo yangambye nti Ziggy obutamira ddagala lye kyaleetera ebinywa okwekwata (Convulsion) n’ebinywa omubisi okuva mu mawuggwe ekiyinza okuba kyaleetawo okukala kw’amawuggwe.\nAmawulire ga Yuganda kati gagenze eri embwa oba nga kati gafumbekeddemu emisege kuba babadde bawandiika wamu naba ‘Social Media’ nti yawambibwa natulugunyizibwa so nga waliwo obujulizi e Mulago. Kyantwalidde eddakiika 40 zokka okwogera n’abasawo wamu n’okutunula mu biwandiiko! Kiswaza nnyo!”\nBobi Wine People Power – Uganda Uganda Police Force Ziggy Wine Joel B. Ssenyonyi


Bukedde Online - Mukendeeze ku tulo musobole okweggya mu bwavu-Museveni\nPULEZIDENTI Museveni agambye nti okwebaka ennyo otulo, abantu obutasosowaza bintu bibayamba mu kulakulana n'okumala gamansa ssente bye bimu ku biremesezza Bannayuganda okulakulana.\nMuseveni era agumizza Bannayuganda nti gavumenti egenda kubayamba okumalawo ebizibu by'okugobanyizibwa ku ttaka n'tegeeza nti bannyini mataka bye bakola bimenya mateeka.\nBino Pulezidenti yabyogedde asisinkanye abakulembeze ba disitulikiti y'e Mubende n'endala eziriraanyeewo ku mukolo ogwabadde ku ttendekero lya St. Peters Techinical School mu ggombolola y'e Kyatelekera mu kibuga Mubende.Abakulembeze abasisinkaniddwa baavudde mu disitulikiti okuli ; Kiboga, Kyankwanzi, Kassanda ne Mityana.\nNg'ayogera ku buggagga n'okutondawo emirimu, Museveni yagambye nti ekitawanya Bannayuganda mulimu okwebaka buli kaseera,,obutasosowaza bintu bibazimba n'okumansa ssente ku bintu ebitaliimu ng'obubaga.\nMuseveni yagambye nti NRM etuukiriza ebitundu 62 buli kikumi eza manifesito yayo.N'agamba nti obuzibu obukyaliwo be Bannayuganda okwesiba mu kulima emmere ey'okulya ng'ate ensi mu mbeera eyetaaga ssente.Yakubirizza abantu okulonda ebintu ebisobola okuleeta ensimbi n'agamba nti abalina ettaka ettono basobola okulemera okulunda enkoko,embizzi,n'okulima ebibala.\nYakubirizza abantu okwewala okwonoona entobazzi n'okugabana ettaka n'ebibanja by'abafu. Yagambye nti bannyini mataka abasinga badduka mu biseera by'olutalo nga bakomawo luwede, N'agamba nti gavumenti yabakalatira obutagoba babibanja n'okutasaba busuulu ayitiridde kyokka byabayita ku mitwe..\nYagambye nti gavumenti eri mu kukola ngudo za mu kitundu okuli Kakumiro - Kagadi N'agamba nti n'endala nga Masindi- Kigumba ne Kakumiro - Buhimba nazo zakubwa kkolaasi.\nAbakulembeze ba NRM abaakulembeddwa ssentebe w'ekibiina e Mubende basabye Pulezidenti Museveni aleme kwesimbibwako mu 2021\nMuseveni alabudde abafuzi b'ennonno ku busosoze bw'amawanga\n'Bwe muba mwagala okweddiza obuyinza mweggyeeko Besigye'\nAbantu bagenda kukkirizibwa okwesogga palamenti okuteesa ku bibaluma\nNabilah acoomedde Besigye: 'Takyalina waaka, ekintu akiteere Bobi Wine'\nObama avudde e Bungereza ng'ayombya Bannabyabufuzi


gavumenti egenda kuleeta etteeka erifuga abakola emmere y'ebisolo n'ebinnyonyi - Radio Simba, The Best Luganda Station in the World !\nJohn Blaq Aguze Ekyuuma\nEkikomero ky’essomero kisse abaana 6\nKatikkiro yeetabye mu kusabira omwoyo gw’omugenzi Mzeeyi Livingstone Ssonko taata W’Owek. Gaster Lule Ntake.\ngavumenti egenda kuleeta etteeka erifuga abakola emmere y’ebisolo n’ebinnyonyi\nGavumenti egenda kuleeta etteeka erifuga abakola emmere y’ebisolo n’ebinyonyi okusobola okulwanyisa abakola ebitali ku mutindo. Omwogezi wa Gavumenti, Ofwono Opondo yasinzidde ku Media Centre mu lukuhhana lwa bannamawulire eggulo n’ategeeza nti olukiiko lwa Kabineeti olwatudde mu maka g’obwapulezidenti e Ntebe lwasazeewo okuleeta etteeka erifuga emmere y’ebisolo.\nMu tteeka tewali muntu ajja kukkirizibwa kutabula mmere ya bisolo nga bw’ayagala okuggyako ng’amaze okufuna olukusa okuva mu Gavumenti. “Bangi babadde batabula omusenyu mu mukene ne kifiiriza abalunzi”, Opondo bwe yategeezezza.\nKabineeti era yawagidde ekya Palamenti okugenda mu maaso n’okuwa Pulezidenti ssente azikozese okukyusa obulamu bw’abantu ab’enjawulo era Pulezidenti z’agabira abantu mu Kampala, Wakiso n’okugula ebikozesebwa byazze awa ebibiina eby’enjawulo.\nWabaddewo okwemulugunya ng’abantu bagamba nti waliwo ebitongole bya Gavumenti ebisobola okugaba ssente zino n’abamu obutategeera mitendera egiyitibwamu mu kuzigaba, naye baakizudde nga kyetaagisa.\nAbamu era beemulugunya nti abafuna ssente bafundikira bazirwaniddemu ekireetera obulamu bw’abantu obutakyuka nga bwe kiba kigendereddwa. Olw’okuba nga waliwo abantu Pulezidenti baasisinkana abeetaaga obuyambi n’ebikozesebwa mu mirimu egy’enjawulo n’okutumbula ennimiro z’ebyobulimi kikyetaagisa okubawagira.\nMu bajeti y’omwaka guno, Pulezidenti baamuwa obuwumbi 96 ez’okugabira abantu ab’enjawulo era nga zizze zirinnyisibwa buli mwaka. Kyokka obutafaanana nga bwe kibadde, Pulezidenti tagenda kuddamu kugabira bantu ssente nkalu, agenda kubawanga ceeke n’ebintu ebikalu ebikozesebwa.\nKitegeeza nti ebibiina ebinaaganyulwa birina okubeera ne akawunti n’obukulembeze. Ekitongole ky’amaka g’obwapulezidenti ekirwanyisa enguzi ekya Anti-Corruption Unit ekikulirwa Lt. Col. Edith Kalema kiweereddwa obuvunaanyizibwa bw’okulondoola enkozesa ya ssente eziba zigabiddwa.\nEkibiina ekyagala okuyambibwa Pulezidenti kisobola okutwala okusaba kwakyo eri omubaka wa Pulezidenti mu Disitulikiti oba okutuukirira ababaka ba Palamenti kuba balina omukisa ogusisinkana Pulezidenti. Kyasaliddwaawo Gavumenti okuleeta etteeka erinaaluh− hamya abakadde kuba amateeka ag’enjawulo abakadde babawa emyaka egitafaanagana. Walina okubeerawo enkola eyamba.\nSsebuufu ne banne basingisiddwa omusango ogw’obutemu bit.ly/2WZO73m\n12:17 pm · June 24, 2019\nOmusawo w’e Kiruddu yesse nalekera Maama we ebbaluwa bit.ly/2IY1ur6\n10:55 am · June 24, 2019\nEkikomero ky’essomero kisse abaana 6 bit.ly/2X2nY4e\n10:13 am · June 24, 2019\nAmazaalibwa amalungi Muky. Janet Museveni bit.ly/2WZKRVL\n10:08 am · June 24, 2019\nRajiv awangudde empaka z’emotoka, Lwakataka akutte kyakubiri bit.ly/2J7JFps\n7:28 pm · June 23, 2019\nPulezidenti Museveni mutaka e China\nSsebuufu ne banne basingisiddwa omusango ogw’obutemu\nOmusawo w’e Kiruddu yesse nalekera Maama we ebbaluwa\nBbomu bbiri zizuuliddwa mu kibuga Kampala


Bukedde Online - Omuzungu yanzaalamu omwana n'anzirukako\nOmusajja ayagala kututundira mu nju\nNze Aisha Abelo, mbeera Namuwongo. Omuzungu yali ava mu Yitale. Bwe twasisinkana yansaba omukwano. Saawalira kuba mu butuufu yali alabika bulungi ate nga n’empisa ze yasooka n’andaga nti muntu mulungi nnyo.\nYalinga tanjuza mu bintu ebisinga obungi era nga n’omukwano agumpa mu bungi. Twapangisa enju era eno buli budde gye twabeeranga nga tulya bulamu n’okweraga omukwano. Olw’omukwano gwe twalina nafuna mangu olubuto olwo n’andaga nti ddala amaliridde okubeera nange ng’omwami wange era nga buli kye twogerako kya kukola bufumbo.\nKatonda yannyamba ne nzaala bulungi era olwamanya nti nzadde n’antegeeza ng’ekiseera ky’okudda ewaabwe bwe kyali kituuse. Yansuubiza okudda annone n’omwana waffe olwo n’andekera ennamba y’essimu kwe tunaawuliziganyanga.\nOmusajja olwagenda ne ntandika okulaba buli kika kya nnaku kuba nnali sikola, nnina omwana ate nga n’ennyumba nze nnina okugisasula. Nafubanga okumukubira essimu atuweereze obuyambi wabula ng’ambuzaabuza era obulamu bwange obusinga nabumalanga mu kuyiiya.\nKati wayise emyaka ena bukya musajja ono agenda wabula sifunanga ku buyambi bwonna kuva wuwe era nze ntoba n’ebyokulabirira omwana wange. Essimu kwe nnali mmufunira yavaako dda era kati simanyi bimukwatako.\nEyakuba omuwala kalifoomu n'amusobyako bamututte Luzira


Bukedde Online - Ab'e Lwabenge balaajanidde poliisi ku babbi b'ebisolo\n‘Abakazi abasinga tebamalaamu kagoba’\nAb'e Lwabenge balaajanidde poliisi ku babbi b'ebisolo\nKkooti eremesezza Kiconco okugaana abatuuze...\nBamugobye fiizi n’afiira mu kidiba\nAdded 15th March 2019\nSsentebe wa LCIII, David Ssegawa yakangudde ku ddoboozi n'anenya poliisi nti y'eremeddwa okubawonya ababbi ne yeebuuza engeri gye bayisaawo ente ze babbye ku mugga Katonga nga tewali abakuba ku mukono ng’ate poliisi we yassa emisanvu gyayo okubatangira okubba.\nOmubaka Aisha Ssekindi ng'ayogera. Owookubiri ku ddyo ye Ssentebe Ssegawa\nABAKULEMBEZE b'eggombolola y'e Lwabenge mu Kalungu balaajanidde poliisi ebataase ku babbi b'ebisolo naddala ente ababasuza ku tebuukye.\nBakissa ku poliisi nti ababbi ebakwasizza kyejo kuba omunyago bagutambuliza mu makubo ate omuli emisanvu gy'abaserikale abalina n'emmundu.\nObweraliikirivu buno babulagidde mu lukiiko lw'eggombolola mwe bateeserezza ku nsonga eziruma Bannalwabenge n'ebinaagitwala mu maaso.\nLwetabiddwamu omubaka omukyala owa Kalungu mu Palamenti, Aisha Ssekindi era Munnalwabenge.\nSsentebe wa LCIII David Sseggawa yakangudde ku ddoboozi n'annenya poliisi nti y'eremeddwa okubawonya ababbi abakafudde akamanyiiro k'ojukijjannya abatuuze be.\nSsentebe wa LCIII, David Ssegawa yakangudde ku ddoboozi n'anenya poliisi nti y'eremeddwa okubawonya ababbi ne yeebuuza engeri ababbi bye bayisaamu ente ze babbye ku mugga Katonga nga tewali abakuba ku mukono ng’ate poliisi we yassa emisanvu gyayo okubatangira okubba.\n"Abatuuze bajja kwenyiwa ng'olukwata omubbi bamwekolerako ate olwo Poliisi ebayiribye nti baatwalidde amateeka mu ngalo so nga y'ebatuusizza kwekyo", Sseggawa bwe yakkaatirizza.\nKu birala ebisomooza eggombolola, Sseggawa yaggyeyo obutono bwa ssente ezikola emirimu n'asaba abakiise okussa ekimu ku nguudo ze baawaddeyo eri disitulikiti okuzibayambako.\nYabasabye okukwatagana n'aba LC z'ebyalo mu kulung'amya abatuuze n'okubakubiriza okukola ennyo nti eggombolola lw'ejja okukulaakulana.\nAbakiise beemulugunyizza olwa ssente zaabwe ez'akasiimo okuva mu Gavumenti nti ate aba Disitulikiti baazikekyuddeko ne baweebwa bitundu nga beekwasa nti zaasaliddwaako emisolo.\nBasabye omubaka abatuusize eddoboozi eri abagaba endokwa z'emmwaanyi nti mu Elite babakyusizeemu eza Cutting, Ssekindi n’asuubiza okubawa endokwa zino naye n'abasaba bakubirize abatuuze obutonoona zibaweebwa.\nBuddu ewera kumegga Busiro eddeyo e Namboole\nAb’e Kalungu balangiridde amateeka amakakali\nAbagambibwa okutta omukadde e Masaka bakwatiddwa wakati mu bukuumi\nEbireetedde abaagalana okutya okusiba...


Bukedde Online - Ssabalamuzi ayambalidde abakubye omulamuzi eccupa ng'asalira Dr. Stella Nyanzi omusango\nPoliisi ekutte omusawo w’ekinnansi omufere...\nOw'emyaka 76 asattira lwa ttaka\nSSABALAMUZI Bart Katureebe avumiridde ebikolwa eby’efujjo ebyakoleddwa abantu ku mulamuzi Gladays Kamasanyu oluvannyuma lw’okusalira eyali omusomesa w’e Makerere Dr. Stella Nyanzi omusango gw’okukozesa obubi emikutu gy’empuliziganya.\nKino kyadiridde abantu okukuba omulamuzi ono akacupa n’okukola effujjo eddala bwe yabadde amaze okusalira Dr. Stella Nyanzi omusango ogwo ku Lwokutaano. Nyanzi yatwalibwa mu mbuga n’avunaanibwa omusango gw’okunyiiza Pulezidenti n’okukozesa obubi emikutu gy’empuliziganya omuli n’olulimi olwesitaza.\nKamasanyu yasingisizza Nyanzi omusango ogw’okukozesa obubi emikutu gy’empulizganya n’agamba nti byeyawandikikako byali byesitaza n’okuvoola n’amusiba emyezi 18 . Kyokka ogw’okunyiiza Pulezidenti Museveni n’agumuggyako.\nKyokka ensala y’omusango teyasanyudde bantu bamu ne batandika okukola effujjo n’okwoenoona ebintu. Ye Nyanzi kigambibwa yabadde agezaako okweyambula. Wabula Ssabalamuzi mu kiwandiiko ekyafulumiziddwa yagambye nti ebikolwa ebyo byabadde bya kiyaaye , ebitaliimu bugunjufu era ebityoboola ekitiibwa kya kkooti.\nKatureebe yagambye nti ebikolwa ebyo tebirina kifo mu nsi ngunjufu kyokka n’asiima omulamuzi ono eyabadde mu kkooti ya Buganda Road olw’obutava mu mbeera n’asigala nga mukkakkamu.Kyokka yagambye nti abaakikoze bajja kukangavvulwa n’agumya nti ekitongole ekiramuzi kigenda kukolagana ne gavumenti okulaba nga kyongera okunyweza ebyokwerinda mu kkooti.\nOmuwandiisi wa kkooti omukulu Esther Nambayo n’omuwadiisi w’enkalakalira mu minisitule y’ebyamatteeka Pius Bigirimana nabo baavumiridde ebikolwa bino. Baagambye nti abataamatidde na nsala ya mulamuzi bandyeyongeddeyo mu kkooti eza waggulu mu kifo ky’okukola effujjo.\nBaawabudde nti abalamuzi tebaba na ludda wabula bawuliriza enjoyi zombie ez’abakayana ne basala omusango.\nSheikh Yahaya Mwanje agguddwaako ogw'obutujju


Nga tannayingira byabufuzi, Ssembatya yaliko omuwandiisi w’enkalakkalira mu minisitule y’ebyobusuubuzi era ne mu Palamenti yali minisita ow’ekisiikirize avunaanyizibwa ku byobusuubuzi.\nKUBAMU akafaananyi ng’omukuza mukadde wammwe gwe yabawa addukanye emmaali ye, oluvannyuma agibakwase nga mukuze, abeefuulira n’agitunda ate n’atabakombya wadde omunwe gw’ennusu! Kalondoozi wa Bukedde alaze engeri ofiisi ya Administrator General, gye yatundamu emmaali y’omugenzi Africanus Ssembatya Kivumbi oluvannyuma ly’okudingisa n’okudyekadyeka aba famire ye n’egaana okubaddiza ebyobugagga ebyo.\nAFRICANUS Ssembatya Kivumbi yali mubaka wa Palamenti owa Masaka South. Ku myaka 45 gyokka , omutemu yamuggyako obulamu bwe, bwe yattirwa awo ku luguudo lwa Wampeewo Avenue e Kololo mu October wa 1983, abazigu bwe baamukuba amasasi abiri mu mutwe!\nOno y’omu ku babaka ba Palamenti abana abattibwa ku mulembe gwa Obote II, abalala kuliko Dr. James Ruremenkuba Muhangi (Bushenyi), George Masuura Bamuturaki ( Kabalore) ne Dr. Ibanda.\nAbamu ku bamulekwa ba b’omugenzi Ssembatya. Okuva ku kkono emabega: Florence Nandawula, Maria Nabachwa, Rose Nakivumbi ate mu maaso, Dr. Juliet Nabazza ne Rodney Ssembatya Kizito.\nWayise emyaka egisoba mu 30 bukya Ssembatya afa, bamulekwa be tebafunanga byabugagga bye. Byasigala mu ofiisi ya Administrator General, era bamulekwa bategedde wiiki eno nti ofiisi eno ebyobugagga yabitunda omwaka oguwedde, wadde bamaze emyaka egisoba mu 10 nga basaba ebintu byabwe bibaddizibwe naye ng’abakungu mu ofiisi eno bassaawo kiremya.\nEbyakasemba okutundibwa ky’ekyapa ky’ettaka erya desimoolo 25 erisangibwa e Kawempe ku Vol. 654 folio 19, plot 179!\nKyokka okumala emyaka 10 bamulekwa b’omugenzi Ssembatya babadde basaba empapula ezibawa obuyinza okuddukanya emmaali yaabwe okuva mu ofiisi ya Administrator General nga bazibammye okutuusa wiiki eno lwe baakitegedde nti emmaali baagitunda.\nOmu ku bamulekwa, Rodney Kizito Ssembatya ow'e Makindye agamba nti kitaawe yakubwa amasasi nga October 3, 1983.\nAgamba: Taata yaleka bamulekwa mwenda mu bamaama bana. Mulekwa eyali asinga obukulu mu kiseera ekyo yali wa myaka 20 abasigadde twali bato ddala.\nMu 1987, waaliwo olukiiko lw'ekika, ofiisi ekola ku nsonga z'abafu mwe yawandiikira ebyobugagga bya kitaffe byonna nga muno mwalimu abakulu mu kika, omusumba Adrian Ddungu ne bassenga.\nAbasinga twasoma era ssente twaziggyanga mu ofiisi ya Administrator General nga tuyambibwako omusumba Ddungu eyali ayambako okuddukanya ebyobugagga bya kitaffe.\nMu 1999 ebintu byatandika okugabwa. Waatuuzibwawo olukiiko lwa famire nga muno omu ku bannamwandu Noeline Nanteza (ow’empeta) eyalina bamulekwa basatu (3) okuli Dr. Juliet Ndibazza, Maria Nabachwa ne Carol Nakiganda baasaba omugabo ogwabwe ne baweebwa ettaka e Kabalagala lya yiika bbiri.\nMu kiseera kino maama oyo yali yadduka okugenda ebweru mu 1987. Mwannyinaffe Dr. Juliet Nabazza eyaliwo ku lwa banne mu lukiiko olwo yalabika nga tasiimye era yafuluma nga munyiivu.\nBaali baagala bongerwe ku byobugagga kyokka eyali agaba ebintu bino, Mw. O.M.J Ndawula eyali akulira ofiisi ya Administrator General, n'abagamba nti kyali tekisoboka kubanga waaliwo abaana abalala abaalina nabo okuweebwa.\nWaliwo mwannyinaffe eyazaalibwa yekka, Agnes Nakiwala eyali abeera mu Northern Ireland mu kiseera ekyo, ono yaweebwa ettaka e Muyenga lya desimoolo 50.\nEky'ennaku yafa nga talese mwana era wano ettaka lye yafuna lyalina okudda mu bintu by'omugenzi okuddamu okugabibwa. Nga mwannyinaffe akyali mulamu, waliwo baganda be ku ludda lwa nnyina abaagezaako okwagala okubba ettaka lino engeri gye yali abeera ebweru kyokka nnyina n'abalemesa.\nOluvannyuma lw'okufa twalina okukola kyonna kye tusobola okubatangira okulitwala nga bwe baali baagala.\nBwe twebuuza ku ofiisi ya Administrator General yatuwa amagezi tufune ebbaluwa ezituwa obuyinza ku ttaka lino. Yatuwa ‘certificate of no objection nga February 5, 2016 olwo ne tusaba mu kkooti nga February 9, 2016, kyokka na buli kati tetufunanga bbaluwa zino anti buli lwe tutuuka mu ofiisi ye Mw. Ndawula atubuzaabuza.\nEzimu ku nsonga z’agamba eziremesa okutuwa obuyinza ku ttaka lino, nti bannyinaffe aba maama Nanteza bassaayo ebbaluwa nga bagamba nti baagula ettaka lino nga bali wamu n'omugenzi Nakiwala.\nKyokka bwe kyazuulibwa nti lyamuweebwa buweebwa olwo ne bakyusa nti Nakiwala yaleka omwana omuwala ayitibwa Sharon Deborah Makula, nti era be bamulabirira.\nBwe tubasaba okumuleeta tumulabeko bagamba tebamanyi gy’ali!\nNg’obujulizi bwe buti bubuze, twebuuza ensonga lwaki ofiisi esigala ng'etubuzaabuza n'okugaana okutuwa ebiwandiiko ebitukkiriza okuddukanya ebyobugagga bya kitaffe nga tukuze ate nga tewali nsonga ndala yonna egaanisa?\nEKKOLERO LYA AFRO LEATHER GOODS MANUFACTURING LTD, E KAWEMPE\nEkkolero lino limu ku byobugagga bya kitaffe era okusinziira ku bye twafunako yalitandika ne banne abalala babiri okwali Sadrudin Kara ne Mansorali Hudda era bwe badduka okudda ewaabwe mu 1972, kitaffe ye yasigala aliddukanya.\nOkusinziira ku mpapula eziraga okuwandiisa kkampuni, bonsatule baalina emigabo gyenkanankana. Ekkolero lyali likola nsawo z’abakyala n’emisipi.\nOluvannyuma lwa kitaffe okufa, tubadde tetumanyi bikolebwa okutuuka mu 2012, abatwala ekkolero lino lwe baayisa ekirango mu zimu ku mpapula z'amawulire nga balanga olukuηηaana lwa bonna n'abo abalina bye bamanyi ku kkolero lino nga baagala okutunda ettaka kwe liri.\nKitaffe yalina emigabo mu kkampuni eno ate nga n'ettaka kwe litudde lya kitaffe era nga n'ekyapa kiri mu mannya ga kitaffe.\nTwasooka okwebuuza ku Admin. General kye tubeera tukola ye n'atugamba tugende mu lukiiko olwo. Bwe twatuukayo, abatwala ekkolero lino okwali Khtoon Hudda (mutabani wa Mansorali Hudda) ne looya omugenzi Stephen Musisi owa kkampuni ya Mubiru, Musoke, Musiri & Co. Advocates ne baatutegeeza nti bo tebalina buzibu bwonna wabula tulina okufuna ebbaluwa ekakasa nti tuli baana b'omugenzi kubanga bo bamanyi nnamwandu Nanteza n'abaana be abasatu era nga bano mu kiseera kino be baganyulwa mu kkolero lino ku lwa kitaffe.\nTwaddayo mu ofiisi ya Administrator General, ne tumutegeeza atuwe ebbaluwa era Mw. Robert Boogere, omumyuka wa Administrator General n'atugamba nti talina buzibu nakyo kyokka na kati buli lwe tugendayo atutegeeza nga bw'atalina budde!\nTwasooka ne tubivaako olwo ne tuddamu mu 2014 era twamuwandiikira ebbaluwa nga 22/Sept/ 2014 n'atugamba agenda kutuwa ebbaluwa eno nga 02/Oct/2014.\nTwaddayo mu okumujjukiza mu April, 2016 kyokka era yatutambuza omwezi gwonna nga tewali ky'akola.\nTumaze okukwatagana ne bannamateeka ba Kodili &co. Advocates ne tuwandiikira kkooti enkulu e Nakawa nga tugisaba okutunula mu nsonga z'okufuna obuvunaanyizibwa ku ttaka lya mwannyinaffe Agnes Nakiwala n'okuweebwa empapula z'okuk\nwasaganya ebyobugagga bya kitaffe ng'abaana be okuli Rose Nakivumbi, Grace Najjemba, Florence Nandawula, Rodney Ssembatya Kizito, Africanus Mugagga Kivumbi.\nMu bbaluwa endala eyawandiikiddwa nga 10, June, ekwata ku nsonga z'ekkolero lya Leather Goods Manufacturing Ltd bannamateeka bagamba nti Admin. General yasuulirira oba yalemererwa okukola ku nsonga z'emigabo gya bamulekwa okusobola okuganyulwa era ng'aweereddwa ennaku 14 okukola ku nsonga zino.\nEWA ADMINISTRATOR GENERAL\nMw. Robert Boogere, amyuka Administrator General yagambye: Ensonga za bamulekwa bano nzimanyi era ebbanga fayiro ly'emaze ddene, waliwo ebyobugagga abaana bye babadde baagala okutunda naye nga waliwo omwana eyaleetebwa banne ayitibwa Adrian Ddungu, abaana abamu oluvannyuma gwe baatandika okutankana.\nKyokka nga n’omusika waabwe yali yawandiika ebbaluwa ekakasa nti oyo muganda waabwe.\nNze nabagamba bagende bonna babakebere omusaayi, bakakase oba mwana waabwe olwo tulyoke tubawe ‘letters of administration’.\nEzo ensonga za kkampuni ya Afro Leather twazoogerako, ng’abaana abo basaba ebbaluwa ebanjula mu kkampuni. Baali bagoba nsonga za migabo gya kitaawe, naye ensonga y’omwana Ddungu ye yalemesa, wayise emyezi etaano era tebaddanga.\nNze siwulirangako nti ettaka ly’e Kawempe lyatundibwa. Ku ttaka ly’omugenzi Nakiwala, ensonga ekyasibye, twagala tukakase oba yaleka azadde oba teyazaala.\nWabula Mw. Boogere ky’atannyonnyodde kiki ofiisi ya Adminisitrator General ky’ekozeewo okuzza ebyobugagga bino mu bantu abatuufu. \nMuky. Rashidah Batanula, omukungu mu ofiisi eno agamba nti ofiisi ya Administrator General esobola okusigaza ebintu by’omugenzi ssinga bamulekwa babeera nga bakyali bato abatasobola kukwasaganya byabusika.\nSsinga wabeerawo ekiragiro kya kkooti ku by’obusika bino ofiisi eno ebisigaza okutuuka ensonga eziri mu kkooti lwe zigonjoolwa. \nSsinga omugenzi abeera yassa ofiisi ya Administrator General okubeera emu ku baddukanya ebyobugagga bye ng’afudde era nga yakirambika mu ddaame. \nSsinga wabeerawo obutakkaanya mu bamulekwa abalina okufuna ku by’obusika bye yaleka ng’okubawa obuyinza okubiddukanya kiyinza okuvaako obuzibu obw’amaanyi n’enkaayana. \nSsinga bamulekwa bakkiriziganya okulekera ofiisi ya Administrator General ensonga z’okuddukanya eby’obusika olw’ensonga zaabwe.\nOfiisi ya Administrator General esobola okutunda ebintu by’omufu?\nMuky. Batunula annyonnyola nti ofiisi ya Admin. General esobola okutunda ebyobugagga by’omuntu ssinga ekiraba ng’okusobola okuba obulungi ebintu bino erina kusooka kubitunda egabe ssente ezo. \nSsinga bamulekwa bakkiriziganya okubitunda bagabane ssente okuva mu byobugagga ebyabalekerwa. \nSsinga wabeerawo ekiragiro kya kkooti nga kiwa ofi isi ya Administrator General obuyinza okutunda ebintu bino okusobola okumalawo enkaayana n’okussaawo obwenkanya mu ngeri y’okubigabana. \nSsinga omugenzi abeera nga yali tamazeeyo ssente za kugula kyabugagga ekyo ng’eyakimuguza ayagala okumalayo ssente ze.\nJulius Galisonga owa Julius Galisonga & Co. Advocates agamba nti abantu bangi abalina obuzibu bwa ofiisi ekola ku nsonga z’abafu okulwisa okubawa amabaluwa g’okuddukanya ebyobugagga byabwe.\n“Omuntu okutwala omwaka n’okusoba ng’onoonya mpapula za kuddukanya byabugagga bya muntu wo eyafa, kibeera kikalubye era wano osobola okwekubira enduulu mu kkooti y’amaka n’osaba ebbaluwa ebalagira okukuwa empapula zino era bangi bayise mu nkola eno ne bafuna obuyinza,” bwe yagambye. Ebirala birinde.


Eggye ly’omukago gw’amawanga ga East Africa essaawa yonna liyingira mu DRC – abakulembeze basazeewo – CBS FM\nEggye ly’omukago gw’amawanga ga East Africa essaawa yonna liyingira mu DRC – abakulembeze basazeewo\nAbakulembeze b’amawanga ga East Africa batudde okusalawo okuweereza amagye mu Democratic Republic of Congo\nAbakulembeze b’amawanga g’omukago gw’obuvanjubwa bwa Africa basazeewo nti eggye ly’omukago lisindikibwe bunnambiro mu Democratic Republic of Congo, okuzza emirembe mu bitundu bye Kivu ne Ituri.\nBabadde mu maka ga president w’e Kenya era ssentebe w’omukago mu kibuga Nairobi ekya Kenya.\nAbakulembeze bano basoose kufuna alipoota eyakoleddwa abadduumizi bamaggye abemawanga gano omusanvu, eyavudde mu kwetegereza ekiragiro kya ssentebe w’omukago era omukulembeze wa Kenya Uhuru Kenyatta ekyokusindiika eggye ly’omukago mu DRC.\nAlipoota eno eyanjuddwa omudduumizi w’eggye lya Kenya General Robert Kibochi,era nga ye sentebe w’abadduumizi b’amaggye g’amawanga gannamukago.\nMu nsisinkano eno,abakulembeze b’amawanga gano balagidde okuyimiriza mbagirawo okulwanagana ,obubinja obulina emmundu obuli mu kulwanagana busse wansi ebyokulwanyisa ,eggye linnamukago okuggya emmundu nebyokulwanyisa ebirala ku bubinja n’abantu ababirina mu bukyamu, nga likolera wamu n’eggye lya DRC.\nPresident wa Kenya era ssentebe w’omukago gwa East African Community Uhuru Kenyatta\nAbakulembeze bano bakinoogaanyiza nti obubinja obunagaana okuwaayo ebyokulwanyisa n’okuva mu nsiko, bwakwangangibwa mu ngeri yakinnamaggye.\nAmaggye gannamukago gaweereddwa ebiragiro ku ngeri gyegagenda okutambuzaamu emirimu ,nga gakukolera wamu n’eggwanga lya DRC mu bikwekweto byonna.\nAbakulembeze bano bannamukago era balagidde amawanga nabantu mu mawanga agagugulana (Rwanda ne DRC) bakome okukozesa olulimi olusiga obukyayi, ekiyinza okuvaamu ekitta bantu.\nAbakulembeze b’amawanga 6 bebetaabye mu nsisinkano eno ,okubadde owa Kenya Uhuru Kenyatta ,owa Uganda Yoweri Kaguta Tibuhaburwa Museveni ,Felix Tshishekedi owa DR Congo, Paul Kagame owa Rwanda, Salvar Kiir owa South Sudan ne Everiste Ndayishimiye owa Burundi ,songa ye owa Tanzania Samia Hassan Suluhu yekka yatabaddewo akiikiriddwa omubaka wa Tanzania mu ggwanga lya Kenya.\nYoweri Kaguta Museven President wa Uganda\nDRC ne Rwanda babadde tebakyalimira ddala kambugu. DRC eze erumiriza Rwanda okuwagira obubinja bwabayeekera obujojobya government ya Felix Tshesekedi.\nPresisent Felix Tshishekedi yakyogedde lwatu mu ggandaalo lya wiiki.ewedde nti munne owa Rwanda Paul Kagame ekigendererwa kye kyakwezza ekitundu kya Kivu ne Ituri , nti olwo yezze ebyobugagga ebiri mu bitundu ebyo.\nWabula president wa Rwanda abyegaanye ebimwogerwako.\nAbakulembeze bano bombi Tshesekedi owa DRC ne Paul Kagame bwebatalima kambugu baasisinkanye mu Kenya.\nKinajjukirwa nti DR congo yagaana dda ekyokukiriza amaggye ga Rwanda okwegatta ku maggye gannamukago agagenda mu DRC,tekimanyiddwa oba nga mu ggye ly’omukago munakkirizibwamu abanyarwanda.


Bukedde Online - Nneebaza Katonda okumpa omukyala omugumiikiriza\nNZE Peter Mugisha, mbeera wano mu Kampala era mwe nkolera emirimu gyange. Ekikulu kya byonna, ndi musajja mulokole akkiririza ennyo mu Katonda. Bwe ntunuulira abaagalana ennaku zino naddala abavubuka, mbasaasira nnyo kubanga tebamanyi kye kitegeeza kwagala nga Katonda bw’akirambika.\nNze nasooka ne nzikiriza nti eddiini yange erina bw'erung'amya ku mukwano era nange bino bye bimu ku bye nnagobereranga okutuusa bwe nnafuna mukyala wange gwe nnina awaka kati.\nNze ndi musajja mukozi newankubadde omulimu gwange si gwe mulungi ennyo naye nneebaza Katonda nti ngufunyeemu ssente ezitubeezaawo olwo ne tusigala nga tuli basanyufu mu mukwano.\nMukyala wange mwenyumirizaamu kubanga mukkakkamu, mugumiikiriza ate ng'atya Katonda. Nze buli lwe nkeera ne ngenda okukola nsaba Katonda ansaasire nfune ssente nsobole okumutuusaako buli kye yeegomba wamu n'abaana bange basobole okubeera abasanyufu.\nKye nsinga okwenyumiriza mu mukyala wange kiri nti yakitegeera nti omulimu gwe nkola tegufuna nnyo era nze ne bweziba nga ssente zimbuze nzija ne munnyonnyola ate era n'akitegeera.\nKyokka ne bwe mba nga nfunye ssente, nzimwanjulira olwo ne tutandika okusala amagezi ku ngeri gye tubeera tulina okuzisaasaanyaamu. Neebaza Katonda nti yampa omukyala ow'enzikiriza yange era bwe tukkaanya.\nNZE Peter Mugisha, mbeera\nwano mu Kampala era mwe\nnkolera emirimu gyange. Ekikulu\nkya byonna, ndi musajja\nmulokole akkiririza ennyo\nBwe ntunuulira abaagalana\nennaku zino naddala\nabavubuka, mbasaasira nnyo\nkubanga tebamanyi kye kitegeeza\nkwagala nga Katonda\nNze nasooka ne nzikiriza\nnti eddiini yange erina\nbw'eruhhamya ku mukwano\nera nange bino bye bimu ku\nbye nnagobereranga okutuusa\nbwe nnafuna mukyala\nwange gwe nnina awaka kati.\nNze ndi musajja mukozi\ngwange si gwe mulungi ennyo\nnaye nneebaza Katonda\nnti ngufunyeemu ssente\nezitubeezaawo olwo ne tusigala\nnga tuli basanyufu mu\nMukyala wange mwenyumirizaamu\nNze buli lwe nkeera ne\nngenda okukola nsaba Katonda\nansaasire nfune ssente\nbuli kye yeegomba wamu\nn'abaana bange basobole\nKye nsinga okwenyumiriza\nmu mukyala wange kiri nti\nyakitegeera nti omulimu gwe\nnkola tegufuna nnyo era nze\nne bweziba nga ssente zimbuze\nnzija ne munnyonnyola\nate era n'akitegeera. Kyokka\nne bwe mba nga nfunye\nssente, nzimwanjulira olwo\nne tutandika okusala amagezi\nku ngeri gye tubeera tulina\nNeebaza Katonda nti yampa\nyange era bwe tukkaanya.\nEyabadde awanula empale zitali zize ku 'waya' bamukubye mizibu


Bukedde Online - Poliisi etandise omuyiggo okukwata Bakaleke\nBambega ba Bungereza balaze ebintu 7 kwebagenda...\nEbyatabudde ab'e kibuli okugoba kamulegeya...\nABEEBYOKWERINDA batandise omuyiggo ku ACP Siraje Bakaleke nga baagala atwalibwe mu kkooti avunaanibwe.\nEkiwandiiko ekyafulumiziddwa poliisi nga November 19, 2018 nga kiteereddwaako omukono gwa Moses Muluya kyabadde kiragira okunoonya Bakaleke. Mu kiwandiiko kino poliisi yalaze nti Bakaleke yeebulankanya okuva ku mulimu mu October 2018 nga tafunye lukusa yadde okubaako omuntu gwategeezezza ng'amateeka agafuga abaserikale bwe galagira.\nMu kiwandiiko era yawadde Bakaleke amagezi ave gye yeekwese yeeyanjule ku mulimu nga November 25, 2018 nga bw'ataakikole ajja kulangirirwa mu butongole nga bwe yasuulawo omulimu nadduka.\nKu Lwokubiri mu musango Bakaleke mw'avunaanibwa n’abaserikale abalala ogw’okuwamba n’okubba Abakorea omuwaabi wa gavumenti, Harriet Angom yategeezezza kkooti ewozesa abakenuzi etuula e Kololo nga bwe bateebereza nti Bakaleke yadduka mu ggwanga.\nWabula ensonda zaategeezezza nti Bakaleke ateeberezebwa okuba nga yaddukidde South Afrika. Bakaleke ye muserikale owookubiri okwebulankanya ku bakama be natamanyibwako mayitire. Eyasooka ye Jonathan Baroza\nFull Figure anyize Ssegirinya n’amuleeta akatuuyo


Sitaani Ye Ndowooza Embi Eba mu Bantu?\nAbantu abamu balowooza nti Sitaani ayogerwako mu Bayibuli ye ndowooza embi eba mu bantu. Naye ddala ekyo Bayibuli ky’eyigiriza? Bwe kiba kityo, lwaki Bayibuli eraga nti Sitaani yayogera ne Yesu Kristo era ne Katonda Omuyinza w’Ebintu Byonna? Ka twetegereze ebyaliwo.\nSITAANI YAYOGERA NE YESU\nYesu bwe yatandika obuweereza bwe wano ku nsi, Sitaani yamukema emirundi esatu. Mu kikemo ekyasooka, Sitaani yali ayagala Yesu akozese amaanyi Katonda ge yamuwa mu ngeri eyandiraze nti yeefaako yekka. Mu ky’okubiri, Sitaani yali ayagala Yesu ateeke obulamu bwe mu kabi ekyandiraze nti wa malala. Mu ky’okusatu, Sitaani yasuubiza Yesu obwakabaka bwonna obw’omu nsi singa Yesu yavunnama n’amusinza. Yesu yaziyiza ebikemo ebyo byonna ng’ajuliza Ebyawandiikibwa.—Matayo 4:1-11; Lukka 4:1-13.\nYesu yali ayogera n’ani? Yali ayogera na ndowooza mbi eyali mu mutima gwe? Bayibuli egamba nti Yesu ‘yagezesebwa mu byonna nga ffe, naye nga ye teyalina kibi.’ (Abebbulaniya 4:15) Ate era egamba nti: “Talina kibi kye yakola, era obulimba tebwalabika mu kamwa ke.” (1 Peetero 2:22) Yesu yali atuukiridde era yasigala mwesigwa. Teyalina ndowooza yonna mbi mu mutima gwe. N’olwekyo, Yesu yali ayogera ne Sitaani, ekitonde eky’omwoyo.\nOkukemebwa kwa Yesu kwongera okutukakasa nti ddala Sitaani gyali. Mu ngeri ki?\nKijjukire nti Sitaani yasuubiza Yesu obwakabaka bwonna obw’omu nsi singa Yesu yavunnama n’amusinza. (Matayo 4:8, 9) Singa Sitaani taliiyo ekyo tekyandibadde kikemo. Ate era, Yesu teyagamba nti Sitaani talina buyinza ku bwakabaka obw’omu nsi.\nYesu bwe yaziyiza ebikemo ebyo, Sitaani ‘yamuleka okutuusa lwe yandifunye akakisa omulundi omulala.’ (Lukka 4:13) Ekyo kiraga nti Sitaani si ye ndowooza embi eba mu bantu, wabula mulabe owa ddala.\nWeetegereze nti ‘bamalayika bajja ne batandika okuweereza’ Yesu. (Matayo 4:11) Olowooza bamalayika abo abajja okubudaabuda Yesu byali bitonde bya mwoyo era nga ba ddala? Awatali kubuusabuusa. Ekyo kitegeeza nti ne Sitaani kitonde kya mwoyo era gyali.\nSITAANI YAYOGERA NE KATONDA\nEmirundi ebiri, Sitaani yayogera ne Katonda. Ebyo bye baayogera byali bikwata ku Yobu, omusajja eyali atya ennyo Katonda. Ku mirundi egyo gyombi, Katonda yayogera ku bwesigwa bwa Yobu. Sitaani yagamba nti Yobu yali aweereza Katonda olw’okuba Katonda yali alina by’amuwa. Sitaani yali ng’agamba nti Katonda yali agulirira Yobu. Ate era, Sitaani yali ng’agamba nti yali amanyi Yobu okusinga Katonda. Yakuwa yaleka Sitaani okusaanyaawo eby’obugagga bya Yobu, okutta abaana be, era n’okumulwaza obulwadde obw’amaanyi. * Oluvannyuma lw’ekiseera, kyeyoleka bulungi nti ebyo Yakuwa bye yayogera ku Yobu byali bituufu, era nti Sitaani mulimba. Katonda yawa Yobu emikisa mingi olw’okusigala nga mwesigwa.—Yobu 1:6-12; 2:1-7.\nOlowooza Yakuwa yali ayogera na ndowooza mbi eyali mu ye? Nedda. Bayibuli egamba nti: “Ekkubo lya Katonda lyatuukirira.” (2 Samwiri 22:31) Ate era egamba nti: “Mutukuvu, mutukuvu, mutukuvu, Yakuwa Katonda Omuyinza w’Ebintu Byonna.” (Okubikkulirwa 4:8) Ekigambo “mutukuvu” kitegeeza nti, muyonjo era tasobola kukola kibi kyonna. Yakuwa mutuukirivu era tasobola kubeera na ndowooza yonna embi.\nSitaani yayogera ne Katonda era yaleetera Yobu ebizibu eby’amaanyi\nAbamu bagamba nti Yobu teyaliiyo, era nti byonna ebimwogerwako lugero bugero. Naye ddala ekyo kituufu? Ebyawandiikibwa ebirala bingi biraga nti Yobu yaliyo. Ng’ekyokulabirako, mu Yakobo 5:7-11, omutume Yakobo bwe yali akubiriza Abakristaayo okugumiikiriza nga bali mu mbeera enzibu yawa ekyokulabirako kya Yobu, era n’abajjukiza nti abo abagumiikiriza Yakuwa abawa emikisa mingi. Bwe kiba nti Yobu teyaliiyo, era nga n’ebizibu Sitaani bye yamuleetera tebyaliyo, olowooza ekyokulabirako ekyo kyandikutte ku Bakristaayo abo? Ate era, Ezeekyeri 14:14, 20, woogera ku basajja abatuukirivu basatu; Nuuwa, Danyeri, ne Yobu. Okufaananako Nuuwa ne Danyeri, Yobu naye yaliyo era yalina okukkiriza okw’amaanyi. Bwe kiba nti Yobu yaliyo, ne Sitaani eyamuleetera ebizibu ateekwa okuba nga gyali.\nMu butuufu, Bayibuli eraga nti Sitaani kitonde kya mwoyo era gyali. Naye oyinza okuba nga weebuuza nti, ‘Ne leero Sitaani wa bulabe gye ndi?’\nATE MU KISEERA KINO?\nKuba akafaananyi ng’abamenyi b’amateeka bangi bazze okubeera mu kitundu kyammwe. Kya lwatu nti ekitundu ekyo tekijja kubaamu butebenkevu era n’empisa z’abantu zijja kwonooneka. Ekintu ekifaananako bwe kityo kye kyatuuka ku nsi. Sitaani ne badayimooni, nga nabo bitonde bya mwoyo ebyajeemera Katonda, baasuulibwa wano ku nsi. Biki ebivuddemu? Lowooza ku ebyo ebiba mu mawulire okwetooloola ensi yonna:\nOkiraba nti obumenyi bw’amateeka bweyongedde nnyo, wadde nga gavumenti zikola kyonna ekisoboka okubukomya?\nOkiraba nti leero eby’okwesanyusaamu ebisinga obungi birimu eby’obusamize, wadde ng’abazadde bangi tebaagala baana baabwe kubiraba?\nOkiraba nti obutonde bw’ensi bweyongera kwonoonebwa, wadde nga waliwo abafuba okubulwanirira?\nKyandiba nti waliwo aleetera abantu okukola ebintu ebibi bye tulaba leero?\nBayibuli etuyamba okumanya ensibuko y’ebizibu byonna ebiriwo leero. Egamba nti: “Ogusota ogunene, omusota ogw’edda oguyitibwa Omulyolyomi era Sitaani, ogubuzaabuza ensi yonna, ne gusuulibwa ku nsi era ne bamalayika baagwo ne basuulibwa nagwo. . . . Zisanze ensi n’ennyanja, kubanga Omulyolyomi asse gye muli, ng’alina obusungu bungi ng’amanyi nti alina akaseera katono.” (Okubikkulirwa 12:9, 12) Bangi bwe beetegerezza obukakafu obuliwo, bakakasizza nti Sitaani gyali era nti y’aleetera abantu okukola ebintu ebibi.\nNaye oyinza okuba nga weebuuza nti, nnyinza ntya okwekuuma Sitaani Omulyolyomi? Mu kitundu ekiddako tugenda kulaba ebisobola okutuyamba.\n^ par. 12 Bayibuli eraga nti Yakuwa lye linnya lya Katonda.


WOOWE NZE! Bobi Wine ategedde Pulezidenti Omutuufu, akwattiddwa WOOWE NZE! Bobi Wine ategedde Pulezidenti Omutuufu, akwattiddwa\nWOOWE NZE! Bobi Wine ategedde Pulezidenti Omutuufu, akwattiddwa ng’omubbi w’akassimu\nBobi Wine ategedde Pulezidenti Omutuufu, akwattiddwa ng’omubbi w’akassimu era banna bakaabye ‘woowe nze’.\nPoliisi eguddewo emisango ku bannakibiina ki National Unity Platform (NUP) 10 abakwattiddwa emisana ga leero nga bagezaako okwekalakaasa mirembe.\nAbakwattiddwa bakulembeddwamu Pulezidenti w’ekibiina Robert Kyagulanyi Ssentamu (Bobi Wine), omuwandiisi w’ekibiina David Lewis Rubongoya, omwogezi w’ekibiina Joel Ssenyonyi, Omubaka omulonde owe Kawempe North Muhammad Ssegirinya, Derick Nyeko eyalondeddwa e Makindye East ssaako n’abantu abalala.\nPoliisi ekakanya obujagalalo ebakwatidde ku Mabirizi complex nga bagezaako okutambula okugenda ku City Square mu Kampala nga bawakanya abantu abazze bawambibwa, okukwattibwa n’okuttibwa ku ludda oluvuganya.\nBano nga bakutte ebipande ebiraga abamu ku bantu abakwatibwa ebitongole ebikuuma ddembe, olukwatiddwa, batwaliddwa ku kitebe kya Poliisi mu Kampala ekya CPS.\nOkusinzira ku mwogezi wa Poliisi mu ggwanga Fred Enanga, Kyagulanyi ne banne baguddwako omusango okwo kukuma mu bantu omuliro n’okunga abantu okwekalakaasa.\nWabula Kyagulanyi ne banne mu kukwatibwa, Poliisi ewaliriziddwa okukuba amasasi mu bbanga okugumbulula abantu abazze okubeegatako.\nKyagulanyi olukwattiddwa, aziddwayo mu makaage e Magere mu Tawuni Kanso y’e Kasangati mu disitulikiti y’e Wakiso wakati mu byokwerinda wabula banne, Poliisi ebakuumidde ku CPS.\nKyagulanyi yalangirira okwekalakaasa okw’emirembe ng’aliko ensonga 4 bye yateeka mu ddiiro omuli okubanja obuwanguzi bwe ku bukulembeze bw’eggwanga lino, Gavumenti okomya okutwala abantu babuligyo mu kkooti z’amaggye, okuyimbula abantu bonna abazze bakwatibwa, ssaako n’okuyimbula abantu bonna abazze bawambibwa.\nBobi asobodde okweyambisa omukutu ogwa ‘Twitter’ era avumiridde ekya Poliisi okumulemesa okwekalakaasa mu mirembe okusinga abantu okukaaba nti woowe\nBobi Wine agamba nti bannayuganda betaaga eddembe lyabwe okwekalakaasa mu mirembe.\nMungeri y’emu agambye nti ne banne abakwattiddwa, bayimbuddwa nga tebaguddwako musango gwonna.\nWabula akawungeezi k’olunnaku olw’eggulo ku Ssande, ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni yagambye nti aba NUP bakoze bulungi nnyo okugyayo omusango mu kkooti ensukkulumu kuba tebalina bujjulizi.\nMuseveni yagambye nti aba NUP benyigira mu kubba obululu nga bayambibwako abamu ku bakozi mu kakiiko k’ebyokulonda.\nMungeri y’emu yagambye nti tewali muntu yenna ayinza kutabangula ggwanga lino wadde okulemesa okulayira kwa Pulezidenti.


Bukedde Online - Abantu 15 babuziddwawo mu famire emu\nAdded 13th March 2016\nDavid Sserunga (ku kkono) ng’ali ne mukyala we Hadijah Nakabugo bwe yali tannagenda Dubai n’omwana waabwe Mukisa David Sserunga (mu kifaananyi) n’aba famire ye abalala.\nABANTU 15 abaabuzibwawo nti bagenze Dubai, beeraliikiriza aba famire zaabwe, kyokka ng’eyabatwala bwe bamukubira essimu, akakasa nti bali bulungi, wadde bo bennyini buli agenda tadda wadde okukuba essimu!\nDavid Sserunga ow’e Kyengera, ebizze bibeerawo bimusobedde kubanga mukoddomi we Wahab Ssali, eyali akola mu katale ka St. Balikuddembe, yasooka kumutegeeza nti afunye mukwano gwe amutwala e Dubai kyokka bwe yatuuka okugenda yabula bubuzi.\nSsali okugenda mu 2011 yalekawo mukyala we Hajara Nabukenya n’abaana baabwe bana okuli; Ryan, Latif, Wahab ne Wahid. Waayitawo omwaka gumu olwo mu 2012 omuntu agambibwa nti ye yatwala Ssali n’anona omukyala (owa Ssali) n’abaana be.\nSserunga agamba nti eyabakubira essimu nti abatwala Dubai, ennamba y’essimu gye yakubirako y’e Kenya. “Nali nkyalowooza ku baagenda be twali tetuwuliza, mukyala wange Hadijah Nakabugo n’antegeeza nti mukulu we Ssali yali akubidde mukulu we (owa Nakabugo) nti bakuhhaanye aba famire bagende e Dubai, nti kuba yabafunidde emirimu egifuna ekiralu.\nNasooka ne mmugaana naye n’alema ng’agamba nti tayinza kusubwa mukisa. Yagenda mu 2013 n’omwana waffe David Mukisa Serunga.” Nakabugo n’abooluganda lwe baasimbula we baali bakuhhaanidde ewaabwe e Kinaawa nga August 8, 2013 ku ssaawa 11:00 ez’oku makya nga batambulira mu mmotoka mpangise, gye baagamba nti yabatwala e Ntebe ku kisaawe.\n“Nasemba okuwuliziganya ne mukyala wange (Nakabugo) ng’agamba nti batuuse ku kisaawe e Ntebe kyokka oluvannyuma lw’essaawa ng’emu, essimu zaabwe zonna zaali zivuddeko n’okutuusa kati!” Sserunga bw’agattako mu nnaku ennyingi. “Abalala abaagenda kuliko baganda ba mukyala wange abaava gye baali bafumbiddwa.\nEnnyumba ya Wahab Ssali, gye yaleka e Kinaawa.\nKuliko; Nakato, Madinah ne Amina. Ye mukoddomi wange Umar Kiwanuka yagenda n’abaana be babiri; Arafa, 10 ne Sarah, ow’emyaka omusanvu (7). Omukadde anzaalira omukyala naye baamutwala olwo ne baweza omuwendo gwa bantu 15 abatalabikako.”\nSserunga yeekengedde nti lino lyandiba ettemu, ng’abantu bano baabuzibwawo oba waliwo ekintu kye baabayingizaamu ekitategeerekeka! Emyaka gigenda mw’esatu tabawuliza. Bagamba baagenda Dubai naye bonna abaagenda tekuli yali alina paasipooti!\nPolii si ky’ega mba Sserunga bwe yatwala ensonga ku poliisi e Nateete, baamusindika ku poliisi y’e Kyengera (gy’abeera). Yagambye nti omuserikale gwe yasangayo olwabimunyumiza, yamusekerera nti ensonga ze teziriimu mulamwa.\nMoses Binoga, akulira okulwanyisa okukukusa n’okusaddaaka abantu mu Poliisi ya Uganda, yagambye nti ensonga zino yabadde aziwulira mulundi gusooka kuba tafunangako lipooti bw’eti.Yasuubizza okuzikolako okuzuula ekituufu.\n‘MAAMA AFUDDE OMUTIMA GW’ABAANA GUMULUMA\n’Angel Kalungi, muto wa Hajarah Nabukenya (eyabula) yannyonnyodde engeri nnyaabwe, Amina Mbabazi, gye yafa ng’omutima gw’omwana we ne bazzukulu be gumuluma: “Maama yawerekera ku muwala we n’abaana be nga bagenda.\nBwe yakomawo, n’atutegeeza nti okusinziira ku bwe yalabye omusajja abatwala, yeekengedde. Oluvannyuma yakiddihhananga nti okusinziira ku ntegeera ye ne bw’awulira munda, omwoyo gumugamba nti abantu bano bandiba nga battibwa!\nYatwala akaseera nga yeeraliikirira era yafa kibwatukira nga wayise emyezi nga munaana mu 2014.” Isma Kalule, eyasigala ng’akuuma ennyumba ya Umar Kiwanuka, yagambye nti, “Waayitawo wiiki bbiri nga bagenze, omusajja n’ankubira essimu nga yeeyise Kiwanuka n’ahhamba nti baatuuka bulungi era nti nange neeteeketeeke bagenda kunnona. Wabula eddoboozi nalyekengera nga mpulira ng’eritali lya Kiwanuka kennyini lye nali mmanyi!”\nSafina Nabuuma muto wa Nabukenya agamba nti, “Bandeka mu nnyumba ngikuume naye siddangamu kubawuliza. Nnyaffe yafa mweraliikirivu olw’abaana be era bwe baba nga bakyaliyo, kirabika tebakimanyi nti maama yafa. Tetwekakasa oba gyebali bakyali balamu.”


Bukedde Online - Njagala obukadde 100;Hamis Kiiza bamugobye mu Simba eya Tanzania n'akangaza\nAba Kyaddondo basobeddwa\nBasajjamivule ayingidde enkambi\nAdded 5th June 2016\nNjagala obukadde 100;Hamis Kiiza bamugobye mu Simba eya Tanzania n’akangaza\nDiego Hamis Kiiza\nOMUTEEBI Hamis ‘Diego’ Kiiza asabye Simba eya Tanzania obukadde 100 olw’okumusalako ng’endagaano ye ekyaliko.\nYasaliddwaako ne Bannayuganda abalala babiri okuli; Brian Majwega, Murushid Juuko lwa mpisa ensiiwuufu, abakungu ba Simba ze bagamba nti tebakyayinza kuzigumiikiriza. Diego, yeegatta ku ttiimu eno ku ntandikwa ya sizoni ewedde oluvannyuma lw’okufuna obutakkaanya ne Yanga nayo eya Tanzania mwe yali azannyira.\nGye buvuddeko Kiiza ne Juuko beediima okuzannya emipiira esatu ekyatabula abakulira Simba ne basalawo babeggyeko. Omukutu gw’amawulire ogwa soka25east.com gwategeezezza abazannyi bano bwe baagobeddwa.\nBukedde bwe yayogedde ne Kiiza (ali mu Uganda mu kaseera kano), yategeezezza nti eby’okumugoba tabimanyiiko era takisuubira kuba muganzi mu bakama be. Yayongeddeko nti, “Tewali ttiimu egoba muzannyi mulungi kyokka bwe baba baakikoze bannyongedde bugagga kubanga endagaano yange ekyaliko era bansasule obukadde 100.\nMu Tanzania ndi muganzi nnyo siyinza kubulwa ttiimu entwala,” Diego bwe yategeezezza. Ye Majwega eyeegatta ku ttiimu eno ng’ava mu Azam, omutindo gwe ogwagaanyi okumukka ne bamugoba.\nJackson Mayanja, atendeka ttiimu eno yategeezezza nti abazannyi bano (Kiiza ne Juuko) babadde basusse obutagondera mateeka nga kizibu okubeera nabo. “Mu kaseera kano ndi mu Uganda kyokka abazannyi abo babadde basusse obwakiwagi nga balowooza nti eky’okuba nti ndi Munnayuganda munnaabwe kinaabataasa.\nEby’okubagoba nabiwuliddeko kyokka sinafuna kiwandiiko kikakasa nsonga eno,” Mayanja bw’agamba.\nABALALA ABAZANNYIDDEKO E TANZANIA\nRobert Ssentongo, Brian Umony, Peter Ssenyonjo, Joseph Owino, Yayo Lutimba, Simon Serunkuuma, Dan ‘Mzeei’ Serukuuma ne Abel Dhaira be Bannayuganda ababaddeko mu Diego Hamis Kiiza liigi ya Tanzania.\nAb'e Mukono bafunye obujjanjabi obw'obwobwereere\nAbadde yagaana okwambala afunye akaseko ku matama\nOba kiki ekigatta Jamira ne Pulomoota Richard!\nAkatale k'obumyu kanene sinnafuna busobozi kukamatiza\n'Bwe nawummula amaanyi ne ngongera mu kulunda bumyu'\nObumyu bulimu obugagga abantu bwe batannazuula


Bukedde Online - Famire 2 zikaayanidde omulambo gwa Sgt. Kifulugunyuabadde\nOmwana ayiye petulooli ku nju za kitaawe n'azookya\nMoses Kayiira akoze emmotoka endala n'agit...\nFAMIRE bbiri zivuddeyo ne zikaayanira omulambo gwa Sgt. Kifulugunyu nga buli emu egamba muntu waabwe.\nowoomugaso’Kifulugunyu n’omu ku baana be.\nNnamwandu abadde amanyi bba alina abaana bana bokka akitegedde amaze kufa nti alina abaana abasoba 30.\nSgt. Steven Kifulugunyu Ss-empagala 80, abadde mutuuze w’e Kawempe Mbogo Zooni I mu muluka gwa Kawempe 1.\nYafudde ku Lwokubiri oluvannyuma lwa ssukaali okulinnya n’atwalibwa mu ddwaaliro ng’embeera mbi.\nAmawulireg’okufa kwe gaatandise okusaasaanyizibwa ku mikutu gy’amawulire nga wano famire bbiri zeesowoddeyo nga buli emu egamba nti waaluganda lwaabwe ng’ekyasinze okwewuu-nyisa abatuuze famire zombi zeddira Nseenene ng’ate emu y’Abakatuliki endala y’Abasiraamu.\nFAMIRE EZIKAAYANA ZINNYONYODDE\nKalanzi Sseppuuya omu ku bad-dukanya akatale ka Bivamuntu-uyo ku Kaleerwe: Kifulugunyu muganda wange ddala lwa kuba yali yeekutula ku kika okumala emyaka 50 ng’obuzibu bwava ku taata waffe, omugenzi Haji Ssaalongo Idi Kasumba eyafa mu 2002 ne tumuziika ku kyalo Seeta Wantaayi mu ggombolola y’e Kangulumira mu Disitulikiti y’e Mukono.\nFamire yaffe y’Abasiraamu naye Kifulugunyu yasalawo okukyuka n’adda mu Bakatoliki n’afuna n’erinnya lya Steven ekyanyiiza taata era bwe yanenya ku Kifulugunyu n’akola entondo n’ava mu kika kati gibadde giweze emyaka ebiri ng’akomyewo mu kika n’abaana be yabatuleetera mu kyalo.\nObuzibu we buva Kifulugunyu buli wa Nseenene abadde amut-walira ddala nga muganda we kati ab’e Kasanda we bagambira nti waluganda lwabwe , Muganda wange Kifulugunyu yahhamba nti alina abaana 30 n’omusobyo ng’abalala bali mu nsi z’ebweru.\nGye buvuddeko nawandiikira Pulezidenti Museveni asobole okufunira Kifulugunyu ssente yeekulaakulanye wabula abadde tannatuddamu era Kifulugunyu abadde ssente agenda kuzikol-amu Faamu mu kyalo Wantaayi.\nStephano Ssempagala Ntege 38, omuwandiisi w’olukiiko lw’Ensenene mu ggwanga n’e Bulaaya ng’era ye muwandiisi w’oluggya lwa StephanoSsempagala e Kasanda Namiringa mu Disitulikiti y’e Mityana:\nOmugenzi muganda wa taata wange, omugenzi Mpagi Kifulugunyu era jjajja abazaala ye mugenzi Erifazi Mwebe nga yaziikibwa Kasanda era ne Kifulugunyu gyazze aziika abaana be nga n’enkiiko zonna ezibadde zituula Kifulugunyu abadde azeetabamu.\nMWANNYINA WA KIFULUGUNYU\nMwebe Nambasa: Kifulugunyu taata y’omu twawula ba maama era ffenna tuziikibwa Kasanda Mityana kati oyo Sseppuuya agamba nti omugenzi muganda we alimba kirabika alina ebigen-dererwa bye birala.\nMu September w’omwaka guno Kifulugunyu yajja n’abaana be mu kyalo e Kasanda ne tulima ebiggya.\nSauda Nalubega 34: Mmaze ne Kifulugunyu emyaka 17 mmu-linamu abaana basatu mpozzi waliwo n’omulongo Kato gwe yahhamba nti abeera Kyebando era yamundaga mu kifaananyi. Okumanya nti alina abaana abasoba mu 30 mbitegedde kati ng’amaze kufa ng’abamu banku-bira bali Bulaaya ne banneeyanju-lira ate omu akubye we Germany. Wabula tantwalangako waabwe kyokka aludde ng’agamba nti bamuzaala Kasanda era yatwa-layoko n’abaana be wabula ku famire ye sirina gwe mmanyi.\nKIFULUGUNYU ABADDE YEESIGA NNYO OMWANA WE OKUSINGA MUKYALA WE\nShamira Nakalanzi 16, omuy-izi wa S4 ku Mbogo College omu ku baana ba Kifulugunyu gw’azaala mu Nalubega: Taata abadde alina ebintu by’ambuulira n’ankomako nti sirina kubibuulira maama nange bwe mbadde nkola.\nYahhamba nti tulina baganda baffe bangi okuli abali e Germany ng’eno waliyo Ben, e Portugal waliyo babiri, e London nayo waliyo babiri ng’era omu namula-bako nga tuli ne taata mu kibuga ng’addayo e London.\nE Zimbabwe nayo waliyo basatu n’awalala.Kalanzi Sseppuuya naye yamu-tulaga nga taata era twagendako naye mu kyalo e Kangulumira nga n’e Kasanda mu September twa-genda ne tulima ebiggya.\nOluvannyuma taata yantwala e Mbikko waliyo ssenga gwe yandaga kati ebisigadde sirina kye mmanyi.YAGAANA OKUMUZIIKA MU KKEESI:Mu kiraamo kya Kifulugunyu ya-gaana okumuziika mu kkeesi.\nYalagira mukyala we nti bw’abanga afudde bamuziikanga mu mbugo eziwerako aleme kuwunya nnyo.\nSSENTEBE WA LC AYOGEDDE\nMuhammad Kagubaala Lule ssentebe wa LC 1 eya Kawempe Mbogo zooni I: Omugenzi Kifulugunyuabadde mutuuze mulungi era buli lw’abadde afunamu obutak-kanya ne mukyala we gw’abadde ayita Muzungu ng’ampita ne mbabuulirira era ne ku Mmande yajja n’ahhamba nti yafunyeemu obuzibu ne Muzungu hhendeyombatabaganye kyokka naleme-rerwa era essimu gye nafunye nga bambikira nti afudde kyokka abadde akyogera buli kaseera nti bamuzaala Kasanda.\nOluvannyuma enjuyi zombi zaatudde ab’e Kangulumira (Basiraamu) ne basalawo ab’e Kasanda baziike.\nAmir Masembe agamba nti mu-ganda wa taata wa Kifulugunyu yategeezezza nti bbo bamanyi nti wa kika kyabwe naye tebajja kukaayanira mulambo kuba eddiini tebaki-rizza.\nAte Mutabani wa Kifuugu-nyu omukulu Michael Kalib-bala yategeezezza nti kitaabwe yasooka kuzaala abaana bataano okuli Winfred Nabayego, Fred Ssewannyana, Meddie Mwebe, Wycliff Kalanzi naye bakuze tumanyi e Kasanda ye waffe.\nOkuziika kwa leero ku ssaawa 10:00 e Kasanda Namir-inga mu Disitulikiti y’e Mubende.\nYing. Panado Katumba mwan-nyina wa Nalubega (nnamwandu) yategeezezza nti mukoddomi ng’amaze okufa yagenze e Mbuya ne bamusindika e Bombo gye baamugambidde nti omugenzi yawummula amagye naye abadde afuna omusaala gwe era ne basuubizza okukola ku by’okuziika okuli n’okumuziika mu kitiibwa kyokka ne bawa akakwakkuzizo nti famire zimale kukkaanya.


Bukedde Online - Engeri aba Middle East gye baferamu abantu\nEngeri aba Middle East gye baferamu abantu\nEby'okukwata owa Middle East ku by'okufera...\nYaaya afumise gw’ayagalira omusajja n’amutta...\nOfiisi za Middle East Consultants Ltd. ezisangibwa e Muyenga.\nOKUNOONYEREZA okukoleddwa kulaga nti, kkampuni eno ebadde ekuba obulango ku mikutu gy’amawulire egy’enjawulo era ng'abantu bangi basikirizibwa ne bagenda ku ofiisi zaabwe nga baagala okugenda bafune emirimu basobole okweyimirizaawo ne famire zaabwe.\nKw'abo abantu ababeera bazze, buli omu bamuggyako ssente kubanga akalombolombo kaabwe kagamba nti, omuntu yenna nga tannaba kukola yintaaviyu, alina okusooka okubeera ne ssente ng’akabonero akalaga nti mwetegefu okugenda okukuba ekyeyo.\nNe bwe baba tebaakuteeke ku lukalala lw’abo ababeera bayiseemu, bakuggyako ssente ate n’abo ababeera bayiseemu nabo ne bongera okubaggyako ssente endala ez’enjawulo. Ssente ezisooka zibeera za yintaaviyu,ate endala za viza, akatabo k’okugemebwa omusujja gw’enkaka (yello fever), n’emisoso emirala mingi.\nOkunoonyereza era kulaga nti waliwo abantu be baggyako ssente okusinziira ku mirimu gye baba baagala kyokka olumala okuzibaggyako ng’ate babawaamu mirimu mirala.\n“Emirimu gy’okubeera asikaali naddala e Qatar ne Abu Dhabi, ssi myangu gya kufuna kyokka bayinza okukuggyako ssente nga bagikusuubizza ate oluvannyuma ogenda okuwulira nga bakugamba nti, giweddewo ogenda kukola bwa kadaama oba kiyite emirimu gy’awaka oba kusiimuula bibimbe,” omu ku beemulugunya bwe yategeezezza bambega.\nKizuuliddwa nti oluvannyuma lw’okukitegeera nti abantu baali batandise okubatebuka olw’emize gyabwe,aba Middle East, era baagenda ku mikutu gy’amawulire, ne batandika okulaga ezimu ku nnyumba abantu be baatwala ku kyeyo ze baali bazimbye, so ng’era kibuusibwabuusibwa nti kituufu.\n“Kino baakikola kusikiriza bantu bongere okwesiga kkampuni eno. Teebereza oluusi babadde bakimanyi nti baagala abantu nga 100, kyokka ne bayita abantu nga 250, ate bonna ne babaggyako ssente za yintaaviyu ezitemera mu mitwalio 20, oluvannyuma ne batandika okubatambuza nga bawoza komawo leero, komawo enkya…”, Bwe batyo bwe baagambye bambega abanoonyereza ku mivuyo gyabwe.


Baibuli y'Oluganda - ENDAGAANOEMPYA - Ebikolwa 13\nEssuula : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28\nEbikolwa - Essuula 13\nMu Antiyokiya mu kkanisa eyaliyo waaliwo bannabbi n'abayigiriza, Balunabba ne Simyoni eyali ayitibwa Niga, ne Lukiyo ow'e Kuleene ne Manaeni eyayonsebwa awamu ne Kerode owessaza, ne Sawulo.\n2 Nga baweereza Mukama waffe n'okusiiba, Omwoyo Omutukuvu n'agamba nti Munnondere Balunabba ne Sawulo bakole omulimu gwe mbayitidde.\n3 Awo ne basiiba ne basaba ne babassaako emikono ne babatuma.\n4 Awo abo bwe baatumibwa Omwoyo Omutukuvu ne baserengeta e Serukiya; ne bavaayo ne bawanika amatanga okutuuka e Kupulo.\n5 Bwe baali mu Salamini ne babuulira ekigambo kya Katonda mu makuŋŋaaniro g'Abayudaaya: ne babeera ne Yokaana okubaweereza.\n6 Bwe baayita ku kizinga kyonna okutuuka e Pafo, ne balaba omuntu omulogo, nnabbi ow'obulimba, Omuyudaaya, erinnya lye Balisa;\n7 eyali awamu n'owessaza Omuruumi Serugiyo Pawulo, omuntu ow'amagezi. Oyo n'ayita Balunabba ne Sawulo, n'ayagala okuwulira ekigambo kya Katonda.\n8 Naye Eruma omulogo (kubanga erinnya lye bwe livvuunulwa) n'awakana nabo, ng'ayagala okukyamya owessaza mu kukkiriza.\n9 Naye Sawulo, era ye Pawulo, bwe yajjula Omwoyo Omutukuvu, bwe yamwekaliriza amaaso,\n10 n'agamba nti Ggwe ajjudde obukuusa bwonna n'okukola obubi kwonna, omwana wa Setaani, omulabe w'obutuukirivu bwonna, tolireka kukyamya makubo ga Mukama waffe amagolokofu?\n11 Kaakano, laba, omukono gwa Mukama waffe guli ku ggwe, onooba muzibe wa maaso nga tolaba njuba ebiro bingiko. Amangu ago ekifu ne kimugwako, n'enzikiza; n'awammanta n'anoonya abantu ab'okumukwata ku mukono.\n12 Awo owessaza bwe yalaba bwe kibadde n'akkiriza nga yeewuunya nnyo okuyigiriza kwa Mukama waffe.\n13 Awo Pawulo ne banne ne bawanika amatanga okuva mu Pafo, ne batuuka e Peruga eky'e Panfuliya: Yokaana n'abalekayo n'addayo e Yerusaalemi.\n14 Naye bo bwe baayita okuva mu Peruga, ne batuuka mu Antiyokiya eky'e Pisidiya, ne bayingira mu kkuggaaniro ku lunaku lwa ssabbiiti ne batuula.\n15 Bwe baamala okusoma amateeka n'ebya bannabbi, abakulu b'ekkuŋŋaaniro ne babatumira nga bagamba nti Abasajja ab'oluganda, oba mulina ekigambo eky'okubuulirira abantu, mwogere.\n16 Pawulo n'ayimirira n'abawenya n'omukono n'agamba nti Abasajja Abaisiraeri, nammwe abatya Katonda, muwulire.\n17 Katonda w'abantu bano Abaisiraeri yalonda bajjajjaffe, n'agulumiza abantu bwe baali abagenyi mu nsi y'e Misiri, n'abaggyayo n'omukono ogwagulumizibwa.\n18 N'abagumiikiriza mu ddungu emyaka ng'amakumi ana.\n19 Bwe yazikiriza amawanga omusanvu mu nsi ya Kanani, n'abawa ensi yaabwe okuba obutaka okutuusa emyaka ebikumi bina mu ataano.\n20 Oluvannyuma lw'egyo n'abawa abalamuzi okutuuka ku nnabbi Samwiri.\n21 Oluvannyuma ne baagala kabaka; Katonda n'abawa Sawulo omwana wa Kiisi wa mu kika kya Benyamini, n'amala emyaka amakumi ana.\n22 Bwe yamuggyaawo oyo, n'abayimiririza Dawudi okuba kabaka waabwe, gwe yayogerako ng'amutegeeza nti Ndabye Dawudi, omwana wa Yese, omuntu ali ng'omutima gwange bwe gwagala, anaakolanga bye njagala byonna.\n23 Oyo mu zzadde lye nga Katonda bwe yasuubiza, aleetedde Isiraeri Omulokozi Yesu,\n24 Yokaana bwe yasooka okubuulira nga tannaba kujja okubatizibwa okw'okwenenya eri abantu bonna Abaisiraeri.\n25 Naye Yokaana bwe yali anaatera okukomya olugendo lwe, n'agamba nti Mundowooza kuba ani? Nze siri ye. Naye laba, waliwo ajja ennyuma wange, gwe ssisaanira kusumulula ngatto ya mu kigere kye.\n26 Ab'oluganda, abaana b'ekika kya Ibulayimu, nammwe mwenna abatya Katonda, ekigambo eky'obulokozi buno kyaweerezebwa waffe.\n27 Kubanga abatuula mu Yerusaalemi n'abakulu baabwe bwe bataamumanya oyo newakubadde amaloboozi ga bannabbi agasomebwa buli ssabbiiti, kyebaava babituukiriza bwe baamusalira omusango.\n28 Bwe bataalaba nsonga ya kumutta, ne basaba Piraato okumutta.\n29 Awo bwe baamala okutuukiriza byonna ebyamuwandiikwako ne bamuwanula ku muti ne bamuteeka mu ntaana.\n30 Naye Katonda n'amuzuukiza mu bafu:\n31 n'abalabikira ennaku nnyingi abaayambuka naye okuva e Ggaliraaya okutuuka e Yerusaalemi, be bajulirwa be kaakano eri abantu.\n32 Ffe tubabuulira ebigambo ebirungi, eby'okusuubiza okwasuubizibwa bajjajja nti\n33 Katonda akutuukirizza eri abaana baffe bwe yazuukiza Yesu; era nga bwe kyawandiikibwa mu Zabbuli ey'okubiri nti Ggwe mwana wange, nkuzadde leero.\n34 Era kubanga yamuzuukiza mu bafu nga tagenda nate kuddayo mu kuvunda, yagamba bw'ati nti Ndibawa emikisa emitukuvu era egyenkalakkalira egya Dawudi.\n35 Kubanga yayogera ne mu Zabbuli endala nti Toliwaayo Mutukuvu wo okuvunda.\n36 Kubanga Dawudi bwe yamala okuweereza mu biro bye nga Katonda bwe yateesa, ne yeebaka n'ateekebwa eri bajjajjaabe, n'avunda:\n37 naye oyo Katonda gwe yazuukiza teyavunda.\n38 Kale, abasajja ab'oluganda, mutegeere nti ku bw'oyo okuggibwako ebibi kubuuliddwa;\n39 byonna bye mutandiyinzizza kuggibwako mu mateeka ga Musa, ku bw'oyo buli akkiriza abiggibwako.\n40 Kale mwekuume kireme okujja ku mmwe ekyayogerwa bannabbi nti\n41 Laba, mmwe abanyooma, mwewuunye, mubule; Kubanga nze nkola omulimu mu nnaku zammwe Omulimu gwe mutalikkiriza newakubadde omuntu ng'agubabuulidde nnyo.\n42 Bwe baafuluma ne babeegayirira okubabuulira ebigambo bino ku ssabbiiti ey'okubiri.\n43 Ekibiina bwe kyasaasaana bangi ku Bayudaaya n'abakyufu abeegendereza ne bagoberera Pawulo ne Balunabba: nabo ne boogera nabo ne babasendanga okunyiikirira mu kisa kya Katonda.\n44 Awo ku ssabbiiti ey'okubiri ne bakuŋŋaana nga kibuga kyonna okuwulira ekigambo kya Katonda.\n45 Naye Abayudaaya bwe baalaba ekibiina, ne bajjula obuggya, ne bawakanya ebyayogerwa Pawulo, nga babivuma.\n46 Pawulo ne Balunabba ne boogera n'obuvumu nti Kyagwana okusooka okubuulirwa ekigambo kya Katonda mu mmwe. Kubanga mukisindiikiriza so temwiraba kusaanira bulamu obutaggwaawo, laba, tukyukira eri ab'amawanga.\n47 Kubanga Mukama yatulagira bw’ati nti Nkuteeseewo okubanga omusana gw'amawanga, Obeerenga obulokozi okutuusa ku nkomerero y'ensi.\n48 Ab'amawanga bwe baawulira ne basanyuka ne bagulumiza ekigambo kya Katonda: bonna ne bakkiriza abaali baterekeddwa obulamu obutaggwaawo.\n49 Ekigambo kya Mukama waffe ne kibuna mu nsi eri yonna.\n50 Naye Abayudaaya ne babaweerera abakyala abeegendereza ab'ekitiibwa, n'abakulu ab'omu kibuga, ne bayigganyisa Pawulo ne Balunabba, ne babagoba mu mbibi zaabwe.\n51 Naye ne babakunkumulira enfuufu ey'omu bigere ne bajja okutuuka Ikoniyo.\n52 Abayigirizwa ne bajjula essanyu n'Omwoyo Omutukuvu.


November 5, 2020 – CBS FM buganda\nNovember 5, 2020 Sylivestar 0\nEkibiina kye by’obufuzi ekya Democratic Party kitandiise kawefube ow’okusisinkana ababaka ba palamenti abakikwatidde bendera , okusalira awamu amagezi kungeri gyebagenda okukolaganamu n’ebitongole ebikuuma ddembe naddala nga batandiise kakuyege . Omukulembeze w’ekibiina kya Dp Nobert Mao […]\nAbakulu ku ssetendekero wa Makerere, batandise ku ddimu ly’okukyusa amakulu g’obubonero bweggwanga noluyimba lweggwanga mu nnimi ezenjawulo, okusobozesa banna Uganda, okubinyonyoka nokusikiriza bannansi ku kwagala ensi yaabwe. Munteekateeka eno etandise n’okunyonyola banna Uganda, akabonero ka […]\nEyaali director wekitongole ekiketera munda mu ggwanga ekya internal security organisation Col Kaka Bagyenda omukulembeze weggwanga gweyaali alonze nga omubaka wa Uganda mu ggwanga lya Angola ,talabiseeko eri akakiiko ka palament akakuba ttooki mu bakulu […]\nGavumenti nga eyita mu kitongole ekiteekerateekera eggwanga ki Uganda National Physical Planning Board erangiridde nti yakuvunaana mu mateeka abantu abalina ebizimbe ebitali bisiige, abamansa kasasiro mu bibuga, n’Okumenya buli kizimbe ekitali mu mateeka Etteeka erya […]\nGavumenti ekakasizza ebifo ebirala bina omugenda okukeberebwa abantu ekirwadde ki COVID 19, kiyambeko mu kukirwaanyisa mu bitundu by’eggwanga ebyenjawulo.\nGavumenti ekakasizza ebifo ebirala bina omugenda okukeberebwa abantu ekirwadde ki COVID 19, kiyambeko mu kukirwaanyisa mu bitundu by’eggwanga ebyenjawulo. Ebifo bino kuliko Lascent Labalatory, Test and fly, MBN Labalatory, Medipol hospital byakusasulira ensimbi okukola ku […]\nOmukulembeze wekibiina Kya National Unity platform Robert kyagulanyi Ssentamu Bobi wine agobye Abe byokwerinda abamuweredwa akakiiko ke byokulonda nga agamba nti bano batandikidde mu kumutulugunya atenga babamuwadde kumukuuma. Kyagulanyi Ssentamu Bobi wine agambye nti alaina […]\nGavument etangaziza nti enguudo Uganda zegenda okusaasaanyako ensimbi okuzimba mu ggwanga lya DR Congo egenda kuzisaamu ensimbi eziweze ebitundu 20% ku muwendo gwensimbi ezigenda okukola project yonna eyokukola enguudo zino.\nGavument etangaziza nti enguudo Uganda zegenda okusaasaanyako ensimbi okuzimba mu ggwanga lya DR Congo egenda kuzisaamu ensimbi eziweze ebitundu 20% ku muwendo gwensimbi ezigenda okukola project yonna eyokukola enguudo zino. Gyebuvuddeko parliament yayisa ensimbi obuwumbi […]


Okukkiriza Kye Ki? | Okukkiriza Okwa Nnamaddala\n“Mukoppe ekyokulabirako ky’abo abafuna ebisuubizo okuyitira mu kukkiriza ne mu kugumiikiriza.”—ABEBBULANIYA 6:12.\n1, 2. Omulabirizi omu akyalira ebibiina yatwalanga atya abantu abeesigwa aboogerwako mu Bayibuli, era lwaki abali ng’abo bandibadde mikwano mirungi?\n“BW’ABA ayogera ku bantu abaayoleka okukkiriza okw’amaanyi aboogerwako mu Bayibuli, aboogerako nga mikwano gye.” Mwannyinaffe omu yayogera ebigambo ebyo oluvannyuma lw’okuwulira emboozi y’omulabirizi akyalira ebibiina. Ekyo kye yayogera kyali kituufu kubanga ow’oluganda oyo yali amaze emyaka mingi ng’asoma Ekigambo kya Katonda era ng’akikozesa okuyigiriza abalala. N’olwekyo bwe yabanga ayogera ku basajja n’abakazi abaayoleka okukkiriza okw’amaanyi aboogerwako mu Bayibuli, yaboogerangako nga mikwano gye.\n2 Tekyandibadde kirungi singa bangi ku abo aboogerwako mu Bayibuli baba mikwano gyaffe? Obatwala ng’abantu aba ddala? Tebeerezaamu bwe kyandibadde ng’otambula nabo, ng’onyumyako nabo, era ng’oli wamu n’abasajja n’abakazi nga Nuuwa, Ibulayimu, Luusi, Eriya, ne Eseza. Lowooza ku ngeri gye kyandikuganyuddemu—amagezi ge bandikuwadde, n’ebigambo ebizzaamu amaanyi bye bandikugambye!—Soma Engero 13:20.\n3. (a) Tuyinza tutya okuganyulwa mu bye tusoma ku basajja n’abakazi abaayoleka okukkiriza okw’amaanyi? (b) Bibuuzo ki bye tujja okwekenneenya?\n3 ‘Abatuukirivu ng’abo bwe balizuukira,’ tujja kuba tusobola okubafuula mikwano gyaffe. (Bik. 24:15) Naye nno ne mu kaseera kano tusobola okuganyulwa mu ebyo bye tusoma ku basajja n’abakazi abaayoleka okukkiriza okw’amaanyi aboogerwako mu Bayibuli. Mu ngeri ki? Omutume Pawulo atuwa eky’okuddamu ng’agamba nti: “Mukoppe ekyokulabirako ky’abo abafuna ebisuubizo okuyitira mu kukkiriza ne mu kugumiikiriza.” (Beb. 6:12) Nga tetunnatandika kwekenneenya ebikwata ku basajja n’abakazi abo abaayoleka okukkiriza okw’amaanyi, ka tusooke tulowooze ku bibuuzo bino: Okukkiriza kye ki, era lwaki twetaaga okuba nakwo? Tuyinza tutya okukoppa abantu ab’edda abaayoleka okukkiriza okw’amaanyi?\nOkukkiriza Kye Ki, era Lwaki Tukwetaaga?\n4. Ndowooza ki abantu gye balina ku kukkiriza era lwaki bakyamu?\n4 Okukkiriza ngeri nnungi nnyo, era abasajja n’abakazi be tugenda okusomako mu kitabo kino baagitwala nga ya muwendo nnyo. Abantu bangi leero tebategeera kye kitegeeza okuba n’okukkiriza. Balowooza nti omuntu alina okukkiriza aba akkiriza ebintu by’atalinaako bukakafu. Naye endowooza eyo nkyamu. Omuntu alina okukkiriza okwa nnamaddala tamala gakkiriza bukkiriza kintu awatali bukakafu. Ate era okukkiriza obukkiriza nti Katonda gy’ali tekimala, kubanga “ne dayimooni nazo zikkiriza era ne zikankana.”—Yak. 2:19.\n5, 6. (a) Okukkiriza kwaffe kuzingiramu bintu ki ebibiri ebitalabika? (b) Okukkiriza kwaffe kwandibadde kunywevu kwenkana wa? Nnyonnyola.\n5 Okukkiriza okwa nnamaddala kwa njawulo nnyo. Lowooza ku ngeri Bayibuli gy’ekunnyonnyolamu. (Soma Abebbulaniya 11:1.) Pawulo yagamba nti okukkiriza kuzingiramu ebintu bya mirundi ebiri bye tutasobola kulaba. Ekisooka, bye bintu ebiriwo ‘ebitalabika.’ Tetusobola kulaba ebyo ebiri mu ggulu, gamba nga Yakuwa Katonda, Omwana we, oba Obwakabaka obw’omu mu ggulu. Eky’okubiri, okukkiriza kutwaliramu ebintu “ebisuubirwa,” nga bino bye bintu ebitannabaawo. Kati tetusobola kulaba nsi mpya Obwakabaka bwa Katonda gye bujja okuleetawo. Kati olwo okukkiririza mu bintu ebyo bye tutasobola kulaba ne mu ebyo ebitannaabaawo kitegeeza nti okukkiriza kwaffe tekuliiko bukakafu?\n6 Nedda! Pawulo yagamba nti okukkiriza okwa nnamaddala kubaako obukakafu. Bwe yagamba nti okukkiriza kwe “kulindirira n’obwesige,” yakozesa ekigambo ekiyinza okutegeeza “ekyapa.” Watya ng’omuntu akusuubizza okukuwa ettaka. Ayinza okukuwa ekyapa ky’ettaka n’akugamba nti, “Lino lye ttaka lyo.” Kya lwatu ekyapa ekyo si lye liba ettaka erikuweereddwa, wabula kiba kiwandiiko ekikakasa nti ettaka eryo liryo. N’ebyo bye tukkiriza tuba tubirinako obukakafu bwa maanyi ne tubeerera ddala ng’ababifunye oba ababirabye.\n7. Kiki ekyetaagisa okusobola okuba n’okukkiriza okwa nnamaddala?\n7 N’olwekyo, omuntu okuba n’okukkiriza okwa nnamaddala alina okuba nga yeesigira ddala Yakuwa Katonda. Bwe tuba n’okukkiriza tuba bakakafu nti Katonda atwagala ennyo era nti ajja kutuukiriza byonna by’asuubiza. Okukkiriza okwa nnamaddala kulinga ekintu ekiramu. Ng’ekintu ekiramu bwe kyetaaga okufuna ebikibeesaawo nga kiramu, n’okukkiriza kwaffe kwetaaga okulabirirwa obulungi okusobola okusigala nga kunywevu. Bwe tutakwoleka mu bikolwa kusobola okufa.—Yak. 2:26.\n8. Lwaki kikulu nnyo okuba n’okukkiriza?\n8 Lwaki kikulu okuba n’okukkiriza? Pawulo atuwa eky’okuddamu. (Soma Abebbulaniya 11:6.) Bwe tutaba na kukkiriza, tetusobola kutuukirira Yakuwa mu kusaba wadde okumusanyusa. Kitwetaagisa okuba n’okukkiriza bwe tuba ab’okuba n’enkolagana ey’oku lusegere ne Kitaffe ow’omu ggulu, Yakuwa. Ekyo kye kiruubirirwa ekikulu ebitonde byonna ebitegeera kye byandibadde nakyo.\n9. Kiki Yakuwa ky’akoze okutuyamba okuba n’okukkiriza?\n9 Yakuwa amanyi nti twetaaga okuba n’okukkiriza okw’amaanyi, eyo ye nsonga lwaki atuwadde ebyokulabirako ebisobola okutuyamba okunyweza okukkiriza kwaffe era n’okukwoleka. Waliwo abasajja abeesigwa bawadde obuvunaanyizibwa mu kibiina Ekikristaayo. Ekigambo kye kitugamba nti: “Mukoppe okukkiriza kwabwe.” (Beb. 13:7) Ate era atuwadde n’ebyokulabirako ebirala bingi. Pawulo yayogera ku ‘kibinja ekinene eky’abajulirwa,’ nga bano be basajja n’abakazi ab’edda abaayoleka okukkiriza okw’amaanyi. (Beb. 12:1) Waliwo n’abaweereza ba Yakuwa abalala bangi abaalina okukkiriza okw’amaanyi, Pawulo b’atayogerako mu Abebbulaniya ssuula 11. Mu butuufu Bayibuli ejjudde ebyokulabirako ebirungi eby’abasajja n’abakazi, abato n’abakulu abaali mu mbeera ez’enjawulo abaalina okukkiriza okw’amaanyi be tusobola okukoppa.\nTuyinza Tutya Okukoppa Okukkiriza kw’Abalala?\n10. Okwesomesa kunaatuyamba kutya okukoppa abasajja n’abakazi abaayoleka okukkiriza okw’amaanyi aboogerwako mu Bayibuli?\n10 Okusobola okukoppa omuntu kikwetaagisa okusooka okumwetegereza obulungi. Ng’osoma ebikwata ku basajja n’abakazi abo abaayoleka okukkiriza okw’amaanyi, ojja kukiraba nti okunoonyereza kwakolebwa okusobola okuwandiika ekitabo kino. Naawe okubirizibwa okwongera okunoonyereza ku bantu abo. Nga weesomesa, kozesa ebintu eby’enjawulo ebituyamba mu kunoonyereza. Ng’ofumiitiriza ku ebyo by’osoma, lowooza ku kifo abantu abo kye baalimu n’ebyo ebyaliwo. Kuba akafaananyi ng’oli mu kifo ekyo, ng’olaba era ng’owulira ebigenda mu maaso. N’ekisinga obukulu, gezaako okumanya enneewulira gye baalina mu kaseera ako. Wesse mu bigere byabwe. Bw’onookola bw’otyo, abantu abo ojja kweyongera okubamanya era bajja kuba ba ddala gy’oli. Abamu ojja kutandika okubatwalira ddala nga mikwano gyo.\n11, 12. (a) Oyinza otya okweyongera okumanya Ibulayimu ne Saala? (b) Oyinza otya okuganyulwa mu kyokulabirako kya Kaana, Eriya, oba ekya Samwiri?\n11 Bw’oneeyongera okubategeera obulungi, ojja kwagala okubakoppa. Ng’ekyokulabirako, kuba akafaananyi ng’oweereddwa obuvunaanyizibwa. Oyinza okuba ng’osabiddwa okugenda okubuulira mu kitundu awali obwetaavu obusingawo oba okwenyigira mu ngeri emu oba endala ey’obuweereza gy’otamanyiiridde. Ng’olowooza ku ngeri gy’onootuukirizaamu obuvunaanyizibwa obwo era nga bw’osaba ne Yakuwa, tekyandikuganyudde okufumiitiriza ku kyokulabirako kya Ibulayimu? Ibulayimu ne Saala beerekereza obulamu obulungi bwe baalimu e Uli era Yakuwa yabawa emikisa mingi. Bw’obakoppa, weeyongera okubategeera obulungi.\n12 Watya nga waliwo omuntu akunyiizizza era n’owulira nga tokyayagala na kugenda mu nkuŋŋaana? Bw’ofumiitiriza ku Kaana n’engeri gye yeeyisaamu nga Penina amukijjanya, kijja kukuyamba okusalawo obulungi era kijja kukuleetera okwongera okwagala Kaana. Mu ngeri y’emu, bw’oba muli owulira nga tolina mugaso oyinza okuddamu amaanyi bw’osoma ku bizibu Eriya bye yayolekagana nabyo era n’engeri Yakuwa gye yamubudaabudamu. N’abavubuka abapikirizibwa bayizi bannaabwe okwenyigira mu mpisa ez’obugwenyufu bayinza okweyongera okwagala Samwiri bwe basoma ku ngeri gye yeewalamu empisa mbi eza batabani ba Eli abaali baweereza ku weema entukuvu.\n13. Okukoppa okukkiriza kw’abantu abeesigwa aboogerwako mu Bayibuli kireetera okukkiriza kwo obutaba kwa muwendo mu maaso Yakuwa? Nnyonnyola.\n13 Okukkiriza kwe tukoppye obukoppi ku balala kuba kwa muwendo mu maaso ga Yakuwa? Yee! Ekigambo kya Yakuwa kitukubiriza okukoppa abantu abalina okukkiriza okw’amaanyi. (1 Kol. 4:16; 11:1; 2 Bas. 3:7, 9) N’abamu ku abo be tugenda okusomako mu kitabo kino nabo baakoppa okukkiriza kw’abaweereza ba Katonda abaabasookawo. Ng’ekyokulabirako, mu Ssuula 17 tujja kulaba nti Maliyamu yajuliza ebigambo Kaana bye yayogera, ekiraga nti yali akoppa ekyokulabirako kye. Kati ekyo kitegeeza nti okukkiriza kwa Maliyamu tekwali kwa muwendo mu maaso ga Yakuwa? Nedda! Maliyamu yakoppa Kaana, bw’atyo n’asobola okukola erinnya eddungi mu maaso ga Yakuwa Katonda.\n14, 15. Biki ebiri mu kitabo kino, era tuyinza tutya okukikozesa?\n14 Ekitabo kino kikubiddwa okukuyamba okunyweza okukkiriza kwo. Ebiri mu ssuula eziddako biggiddwa mu bitundu ebirina omutwe ogugamba nti: “Koppa Okukkiriza Kwabwe” ebizze bifulumira mu Omunaala gw’Omukuumi okuva mu 2008 okutuuka 2013. Naye waliwo ebintu ebipya ebyongeddwamu. Buli kitundu ekisomebwa kirimu ebibuuzo ebisobola okutuyamba okukubaganya ebirowoozo era n’okulowooza ku ngeri gye tuyinza okussa mu nkola ebyo bye tuba tuyize. Ekitabo kino kirimu ebifaananyi ebirabika obulungi. Ate era kirimu mmaapu n’ebipande ebiraga emyaka ebintu ebimu we byabeererawo. Ekitabo Koppa Okukkiriza Kwabwe tujja kukikozesa mu kwesomesa, mu kusoma kw’amaka, ne mu kuyiga Bayibuli okw’ekibiina. Amaka agamu gayinza n’okusalawo okusomeranga awamu ebitundu ebimu mu ddoboozi ery’omwanguka.\n15 Ekitabo kino ka kikuyambe okukoppa okukkiriza kw’abaweereza ba Yakuwa ab’edda. Era ka kikuyambe okunyweza okukkiriza kwo osobole okuba n’enkolagana ey’oku lusegere ne Kitaawo ow’omu ggulu, Yakuwa!\nKoppa Okukkiriza Kwabwe—Enyanjula


Abasuubuzi b'ebyennyanja baddukidde wa sipiika abataase ku kiragiro ky'okutambuza ebikalirire - Watchdog Uganda\nABASUUBUZI be byennyanja ab’egattira mu kibiina kya The Fish Processors And Dealers Association abakolera mu Disitulikiti 3 okuli Mukono Buikwe ne Buvuma bavudde mu mbeera ne basalawo okuwandiikira omukubiriza w’olukiiko lwe Ggwanga olukulu Rebecca Kadaga nga bamusaba abataase ku kiragiro ky’abakulira ebikwekweto ebilwanyisa envuba embi mu Ggwanga kye baayisa gye buvuddekko mwe baayita okuwera okutambuza eby’ennyanja ebikalirire.\nBano bagamba nti gye buvuddeko akulira ebikwekweto ebilwanyisa envuba embi Lt. Col. James Nuwagaba yasinziira kku mikutu gy’amawulire nawera okukalirira ebyennyanja saako n’okubitambuza nga agamba nti kati abakukusa ebyennyanja ebito bakozesa enkola y’okubkalirira, oluvanyuma ne bakweka ebito mu bikulu ne bitambulira omwo, kye yagamba nti kyabulabe era nalagira basajja be okuteeka ekiragiro kino mu nkola.\nWabula abasuubuzi mu kiwandiiko kye baatisse omubaka we Buvuma mu Palimenti Robert Migadde Nduggwa akituuse ew’omukubiriza w’olukiiko lwe Ggwanga olukulu baalaze obw’ennyamivu eri abakulira ebikwekweto mu Ggwanga be baayogeddeko nga abasusse okubaliisa akakanja nga bwe babasanga ne byennyanja yadde bikulu, naye kasita biba nga bikalirire byonna babitwala saako n’okubasiba.\nSsentebe waabwe Florence Nantongo yagambye nti kati omulimu gw’obusubuzi bwe byennyanja gutuuse we gubalemera nti kubanga babadde bagezezzako okulaba nga bakubiriza banaabwe bakomye okusuubula ebito nti naye abaselikale batuuse okubalemesa omulimu kubanga bwe babasanga ne byennyaja yadde bikulu babakwata ate ne babitwala, kyagamba nti kitadde eby’enfuna byabwe mu katyabaga kubanga boolekedde okuva mu mulimu mwe babaddde bajja eky’okulya nga kwotadde n’okulabirira amaka gaabwe.\n“Twagala Sipiika atuyambe kubanga ffe tetugaanangako kuwa sente ez’abuli mwaka emitwalo 50,000/= eza layisinsi etukkiriza okusuubula ebyennyanja, era n’ezokubitambuza 7000/= buli lwe tuba tubitambuza nazo tuziwa, ate ne tufaayo okulaba nga tutambuza bikulu ebikkirizibwa, lwaki bannauganda bannaffe abaselikale batutulugunya?” Nantongo bwe yebuzizza.\nBategezezza nti okuva nga 1 omwezi guno bali ku bunkenke, era nga nabamu bizinensi bagivuddemu, ate abalala baasalawo kukukusa kye bagamba nti sikirungi kubanga kiteeka obulamu bwabwe mu katyabaga kubanga batambula mu kiro.\nOmubaka Migadde yabategezezza nga bwagenda okutuusa ekiwandiiko kyabwe ewa Sipiika era nabajjukiza nti waliwo ne alipoota Sipiika gye yasaba Ababaka ekwata ku mbeera eri ku nnyanja nga ne birowoozo byabwe bagenda kubiteekamu balabe bwe babigonjoola.


Abafalisaayo Batiisatiisa Omusajja Eyazaalibwa nga Muzibe | Obulamu bwa Yesu\nAbafalisaayo Batiisatiisa Omusajja Eyali Omuzibe w’Amaaso\nABAFALISAAYO BATIISATIISA OMUSAJJA AZIBUDDWA AMAASO\nABAKULEMBEZE B’EDDIINI BAZIBE B’AMAASO\nAbafalisaayo tebayinza kukikkiriza nti Yesu yazibudde amaaso g’omusajja eyazaalibwa nga muzibe, era basalawo okuyita bazadde be. Bazadde b’omusajja oyo bakimanyi nti kati bayinza “okugobebwa mu kkuŋŋaaniro.” (Yokaana 9:22) Singa ekyo kibaawo, abantu bangi baba bagenda kubakyawa era kiba kigenda kubakosa nnyo mu by’enfuna.\nAbafalisaayo babuuza ebibuuzo bibiri. Babuuza nti: “Ono ye mwana wammwe gwe mugamba nti yazaalibwa muzibe? Olwo kizze kitya okuba nga kati alaba?” Bazadde be baddamu nti: “Tumanyi nti ono mwana waffe era nti yazaalibwa muzibe. Naye eky’okuba nti amaaso ge kati galaba, tetumanyi kwe kyavudde, era n’oyo eyagamuzibula tetumumanyi.” Ne bwe kiba nti mutabani waabwe oyo yali ababuulidde engeri gye yawonyezeddwamu, beegendereza ebyo bye boogera nga baddamu Abafalisaayo. Bagamba nti: “Mumubuuze. Muntu mukulu; asobola okweyogerera.”—Yokaana 9:19-21.\nBwe kityo, Abafalisaayo baddamu okuyita omusajja eyazibuse amaaso era ne batandika okumutiisatiisa nga bagamba nti balina obujulizi obulaga nti Yesu muntu mubi. Bamugamba nti: “Gulumiza Katonda; tumanyi nti omuntu oyo mwonoonyi.” Omusajja oyo abaddamu nti: “Oba mwonoonyi, nze simanyi. Kye mmanyi kiri nti, nnali muzibe naye kati ndaba.”—Yokaana 9:24, 25.\nAbafalisaayo tebaagala kuva ku nsonga eyo, era babuuza omusajja oyo nti: “Kiki kye yakukola? Yazibula atya amaaso go?” Omusajja oyo ayoleka obuvumu n’abagamba nti: “Nnababuulidde dda naye ne mutawuliriza. Lwaki mwagala okukiwulira nate? Nammwe mwagala kufuuka bayigirizwa be?” Nga basunguwavu, Abafalisaayo bamugamba nti: “Oli muyigirizwa wa musajja oyo, naye ffe tuli bayigirizwa ba Musa. Tumanyi nti Katonda yayogera ne Musa, naye omusajja ono tetumanyi gy’ava.”—Yokaana 9:26-29.\nOmusajja oyo yeewuunya nnyo Abafalisaayo n’abagamba nti: “Kyewuunyisa okuba nti temumanyi gy’ava ate nga yanzibula amaaso.” Oluvannyuma ayogera ku bantu ba ngeri ki Katonda b’awuliriza era b’asiima. Agamba nti: “Tumanyi nti Katonda tawuliriza boonoonyi, naye singa omuntu yenna aba ng’atya Katonda era ng’akola by’ayagala, oyo gw’awuliriza. Okuva edda tekiwulirwangako nti waliwo omuntu yenna eyali azibudde amaaso g’omuntu eyazaalibwa nga muzibe.” Awunzika ng’agamba nti: “Singa omusajja ono tava eri Katonda, teyandisobodde kukola kintu kyonna.”—Yokaana 9:30-33.\nOlw’okuba tebasobola kuwakanya bigambo bye, Abafalisaayo basalawo okufeebya omusajja oyo nga bamugamba nti: “Ggwe eyazaalibwa mu kibi oyigiriza ffe?” Oluvannyuma bamugoba.—Yokaana 9:34.\nYesu bw’awulira ebyo ebibaddewo, asisinkana omusajja oyo n’amubuuza nti: “Okkiririza mu Mwana w’omuntu?” Omusajja oyo amuddamu nti: “Y’ani oyo ssebo mmukkiririzeemu?” Yesu amugamba butereevu nti: “Omulabye, era mu butuufu y’oyo ayogera naawe.”—Yokaana 9:35-37.\nOmusajja oyo agamba Yesu nti: “Mukama wange, mmukkiririzaamu.” Ng’alaga nti amukkiriza era nti amussaamu ekitiibwa, omusajja oyo avunnamira Yesu era Yesu n’agamba nti: “Nnajja ku nsi abantu basalirwe omusango, abo abatalaba balabe, n’abo abalaba bazibe amaaso.”—Yokaana 9:38, 39.\nAbafalisaayo abaliwo nga Yesu ayogera ebigambo ebyo, bakimanyi nti si bazibe ba maaso. Kati ate olwo obuvunaanyizibwa bwe balina obw’okuluŋŋamya abantu mu by’omwoyo? Babuuza Yesu nti: “Naffe tuli bazibe?” Yesu abagamba nti: “Singa mubadde bazibe temwandibadde na kibi. Naye olw’okuba mugamba nti, ‘Tulaba,’ ekibi kyammwe kibasigalako.” (Yokaana 9:40, 41) Singa Abafalisaayo tebabadde bayigiriza mu Isirayiri, bwe bandigaanye okukkiriza Yesu nga Masiya, kyandibadde kitegeerekeka. Naye olw’okuba bamanyi Amateeka, okugaana okumukkiriza, kibi kya maanyi.\nLwaki bazadde b’omusajja eyazibuddwa amaaso batya nnyo ng’Abafalisaayo babayise, era babaddamu batya?\nBiki omusajja by’ayogera ebireetera Abafalisaayo okunyiiga?\nLwaki Abafalisaayo tebalina kya kwekwasa olw’okugaana okukkiriza Yesu?


Minisita Sekindi atabukidde akakiiko k'ebyettaka e Kalungu,, Mugaba mutya yiika 230 okuli abatuuze - Watchdog Uganda\nMinisita Aisha Sekindi\nMINISITA omubeezi owa mazzi Aisha Sekindi era nga ye mubaka omukyala owe Kalungu avudde mu mbeera natabukira abakulira akakiiko ke by’ettaka mu Disitulikiti ye Kalungu nga entabwe eva ku bakulu bano okugabira abagagga ettaka lya Gavumenti eliweza yiika 230 okudde abatuuze mu bitundu bye Lwabenge.\nGye buvuddeko abatuuze beekubira enduulu eri Minisita Sekindi saako ne RDC we Kalungu Caleb Tukaikiriza, nga bagamba nti waliwo abagagga ab’efunyiridde okukuba empenda mu ttaka kwe bawangalidde emyaka ne myaka kyokka nga tebabamanyiiko yadde.\nBateegeeza nti bwe baakizuula nti ettaka lino lyali lya Gavumenti baasalawo okutuukirira akakiiko ke bya ttaka e Kalungu era ne bayita mu mitendera egiyiyibwamu okusaba ettaka lya Gavumenti nti kyokka kyabewunyisa nga bbo tebalibawadde wabula nga abakulira akakiiko basazeewo kuligabira bagagga abagambibwa nti bandiba nga baawayo ensimbi nnyingi okusobola okubawangula.\nMinisita Sekindi bwe yabadde ayogerako eri abatuuze yagambye nti bino tagenda kubikkiriza ebyakolebwa akakiiko ke bye ttaka, nagamba nti agenda kulaba nga akola ekisoboka ebyapa ebyakolebwa bisazibwemu.\n“Kikafuuwe nze okukkiriza okusengula abantu bange era ngenda kukola ekisoboka okusooka tuteekeko kaveeti naffe ettaka lino tulisibe wabeewo enkola ennungamu omugenda okuyita okutereza ettaka lyammwe” Sekindi bwe yagambye.\nOmubaka wa Gavumenti e Kalungu Caleb Tukaikiriza yagambye nti bulijjo ayita abagambibwa okufuna ettaka lino kyokka nga tebalabikako nalagira Poliisi ye Lwabenge obutaddamu kukkiriza muntu yenna kugenda ku ttaka lino nga talina kiwandiiko kiva mu offiisi ye.